30-йиллар қатағонини эслатувчи тақриз\n17 октябр 2021, Тошкент вақти: 20:13\n2009 йил охирида очилган жиноий ишга Умида Аҳмедованинг 2006 йили чоп этилган "Аëл ва эркак:саҳардан шомга қадар" деб номланган суратлар тўплами ва "Бокиралик юки" ҳужжатли филми асос қилиб олинмоқда.\nГорбачëв ҳуррияти даврида Ўзбекистондаги КГБ архивлари очилиб юрт ойдинлари¸ шоир ва ëзувчилари устидан ëзилган чақувлар ошкор бўлган эди.\nКГБ ҳужжатлари асосида ëзувчи Набижон Боқий ўзининг “Қатлнома” китобида Қодирий¸ Фитрат ва Мунаввар қорилар устидан ëзилган коллектив тақризни келтиради.\nС.Ҳусаинов¸ Н.Охундий¸ Олим Шарофутдинов, Ғ.Ғулом имзо чеккан бу тақриз асосида Қодирий ва Фитратлар отувга ҳукм қилинди.\nОрадан 70 йилдан кўп вақт ўтди. Қодирийлар оқланди¸Тошкентдаги бир кўча номи Фитрат деб аталди.\nБугун айнан ана шу Фитрат кўчасидаги Ички ишлар терговхонасида худди 70 йил олдингидай сўроқ-савол давом этмоқда.\nТерговчи столи устида эса айбланувчига қарши ëзилган коллектив тақриз турибди.\nСен ўз фотоларингда ўзбек халқини ваҳший қилиб кўрсатдинг¸ деб ўшқирмоқда терговчи.\nЎзбек халқини ҳақорат қилди¸ дея тергов қилинаëтган айбланувчи ўзбек аëллари ичидан етишиб чиққан илк кинотасвирчи Умида Аҳмедовадир.\nПрокуратура учун жиноий иш очишга асос бўлган тақриз муаллифлари номи унинг сўнгги бетида келтирилган.\nЎзбек жамиятининг турли қатлами вакиллари имзо чеккан бу тақриз нусхаси Озодлик радиосига етиб келди\nБу ҳужжат комплекс экпертиза юзасидан хулоса деб аталган.\nТошкент шаҳар прокуратурасининг ўта оғир жиноятлар бўйича терговчиси Мусаев 2009 йилнинг 5 август куни кинотасвирчи Умида Аҳмедовага оид филм ва фотосуратларга тақриз ëзиш қарорига имзо чекади.\nАна шундан экспертиза хулосаси деб айтилган ҳужжат яратилади.\nНизомий номли Тошкент давлат педагогика университети (ТДПУ)нинг руҳшунос олимлари Расулева Р.¸ Ҳикматуллаева Р.¸ Дин ишлари қўмитасидан Шарипов С. ва Шковородюк О.¸ Маънавият марказидан эса Гафарова З.¸ Тарғибот ва маънавият марказидан Нарзуллаев Г. ҳамда Акмалов А. имзо чеккан бу ҳужжат асосида кинотасвирчи Умида Аҳмедовага Ўзбекистон жазо қонунининг 139 ва 140-моддалари (туҳмат ва ҳақорат) бўйича жиноят иши очилди.\nТерговнинг илк палласида Аҳмедовани сўроқ қилган Нодир Аҳмаджонов учун бу асосли ҳужжат бўлди.\nКоллектив тақризда қораланган суратлардан бири.\nБу ҳужжатдан иқтибос келтирамиз.\n“Фотоларнинг 95 фоизи чекка қолоқ қишлоқларда олинган ва уларда ҳаëтнинг фақат оғир машаққатли жиҳатлари акс этади. Жумладан юзини бекитиб йиғлаëтган¸ тоғорада хашак кўтариб олган¸ томга чиқиб супураëтган қишлоқлик аëллар портретини кўриб шунга тўлиқ ишонч ҳосил қиламиз”.\nХулоса муаллифларига кўра¸ Аҳмедова ўзбек халқининг тўқ ва фаровон турмушини эмас балки фақат ëмон тарафларини суратга олади. Яна иқтибос.\n“Муаллиф фаррошларни суратга олишни севади. Гўëки шаҳарларда аëллар фаррошликдан бошқа ишга ярамайди. Боши хам бўлиб мижоз кутаëтган гилам сотувчи¸ ҳайкалга суяниб ухлаб қолган кўча дайдиси¸ пинакка кетган кўча дайдиси¸ тиламчилик қилаëтган кампир расмини кўрган киши ўзбек халқи машаққатдан бошқа нарсани кўрмабди деган фикрга келади”.\nТақризчиларга фаррош аëлнинг бу сурати ҳам ҳақорат туюлибди.\nХуллас¸ етти киши имзо чеккан саккиз варақлик ҳужжатдан чиқадиган хулоса ягона -Умида Аҳмедова ўз халқини ваҳший қилиб кўрсатган.\nНаҳотки фотоаппарат ойнаси йўқни бор қила олса?\nҲужжатга имзо чеккан олимлар ишлайдиган Низомий номли ТДПУ психология факултети декани Нуриддин Сафаевнинг айтишича¸ бу икки олима мунтазам тарзда бундай хулосалар бериб боришади. Киноларнинг идрок остига таъсирини улар таҳлил қилишади¸ дейди Сафаев.\n- Бор шунақа нарсалар. 25-кадр дейди¸ бошқа дейди. У асосан одамларнинг онгига таъсир қилади¸ дейди Сафаев.\nСафаев хулоса берган психологлар фикрига таъсир қила олмаслигини билдирди.\nЎзбекистонлик журналист Шароф Убайдуллаевга кўра¸ улар ҳужжатга ўз ихтиëрлари билан қўл қўйишмаган.\n- Бунақа хулосаларга одамлар ўқимай ҳам қўл қўяди. Чунки хулоса ясаш керак бўлса¸ тепадан “Танишиб чиқиб фикрингизни айтинг” деган гап эмас¸ “Бунга қўл қўйгин” деган топшириқ бўлади. Кўпи асосан СНБдан чиқади. СНБ нинг махсус бир бўлими борку¸ дейди Шароф Убайдуллаев.\nАммо Ўзбекистон маънавият марказидаги мулозим бундай фотосурат ва киноларга нисбатан ўз нуқтаи-назарини яширмади.\n- Менинг фикрим¸ бунақа филмнинг салбий таъсири ҳам борда.\nОзодлик: Кимларга? Ëшларга салбий таъсири борми?\n- Ëшларга салбий таъсири борда буни. Бокира чиқса¸ бокира чиқмаса¸ эртага бу миясига ўрнашиб қолиб¸ бокира қизлар тўғрисида ҳам бошқа маънога кетиб қолиши мумкин. Эртага уйланишдан олдин қизларни бебурд қилиб ташлаб кетиш деган нарсаларга ҳам олиб келадида¸ дейди Ўзбекистон маънавият марказидаги мулозим.\nХулоса остига жимжимадор имзо чеккан дин қўмитаси вакили эса саволимизни эшитдию уни инобатга олмасликни маъқул кўрди.\nУмида Аҳмедова асарларини яхши биладиган тошкентлик рассом Бобур Исмоилов назарида фотоаппарат ойнасида акс этган борлиқни туҳмат деб баҳолаш абсурд ҳолатдир.\n- Мен Умиданинг ижодини биламан. Мен ўз кўзим билан кўрган ишларнинг орасида унақа нарсани ҳеч кўрмаганман. Ишлари менга ëқади. Ижодкор одам. Репортажный фотография дегани бор. Қўлингизда фотоаппарат билан бозорга тушасиз. Бор нарсани расмга оласиз¸ дейди Бобур Исмоилов.\nËзувчи Олим Отахон эса бундай хулоса ëзилишини шармандалик деб атади.\n- Мен авваламбор бу жиноят иши очилишининг ўзини бутун инсониятга¸ инсон ҳуқуқларини ҳимоя қилиш¸ демократияга¸ келажаги буюк деб ҳисобланган ўзбек халқининг кейинги фаолиятларига ҳақорат деб биламан. Чунки санъат асари ҳеч қачон жиноий ишлар учун дастур¸ жиноий иш қўзғатиш учун манба бўла олмаган ва бўла олмайди. Абдулла Қодирийни бир вақтлари миллатчи дейиш учун қанақадир Тошкентдаги ва Фарғона вилоятидаги боëнлар¸ савдогар типидаги оилалар ҳаëтини кўрсатиш асос қилинган¸ аслида бу миллатчилик эмас эди. Худди шунга ўхшаб Умида Аҳемдова шундай бир ишга қўл урибди¸ буни табриклаш керак. Бадиий асарда сўзда ифодалаб бериш мумкин бўлмаган¸ куйда ифодалаб бериш мумкин бўлмаган нарсалар бор. Рассомчиликда мўйқалам билан ифода этиш мумкин бўлмаган ҳаëт лаҳзаларини фото техникаси воситаси ëрдамида суратга олиб¸ санъат асари яратиш мумкин ва яратилиши керак. Дунëдаги қолоқ давлатларда ҳам бу ривожланиш фазасига кирган.\nБунга жиноий иш очилишига дастур бўладиган хат ëзганлар психолог Ҳикматуллаева¸ Расуловалар санъат нималигини¸ санъатда инсонпарварлик¸ одамийлик нималигини умуман билмайди. Бутун халқ уларни қарғаши керак. Улар¸ юмшоқ қилиб айтганда¸ қарғашга лойиқ ишларни қилишибди. Диний ишлар қўмитасида Шарипов деган одамлар борми ëки йўқми билмайман. Ўзбекнинг маънавияти учун ким жавоб беради? Бунга Диний ишлар қўмитасидаги иккита одам жавоб бермайди. Халқ жавоб беради. Бу чизилган бўлса¸ чизиб алдаган бўлса¸ унақа одамлар бўлмаса¸ унда бошқа масала эди. Мен ҳам санъатнинг шу тури ривожланишини хоҳлардим. Шу лаҳзаларда халқнинг ҳаëтини қанақа ëмон томондан кўраëтган бўлса¸ яхши томондан кўрсатадиганлари марҳамат. Бир пайтлар 1937 йилда яхши томонидан кўрсатадиганлари кўкракларини кериб¸ калта труси¸ оқ майкада байроқ кўтариб юрган олимпиада қаҳрамонлари саналган аëлларни документацияда кўп кўрганмиз. Шуларга ўхшаб байроқ кўтариб чиқиб аëлларимиз спорт билан шуғулланаяпти¸ аëлларимиз Зулфия мукофотини олаяпти. Шуни ифода этадиган рассомлар чиқсин. Чиқсин фотографлар¸ олсин. Нима айби бор бунинг? Фото билан олибдику. Бу санъат асарига айланган ҳаëтнинг лаҳзаларику.\nМен ўзим ҳар куни Эски шаҳарга бораман. Эски шаҳарликман ўзим. Бозорда юрган кир-чир кампирлар¸ эзилаëтган¸ йиғлаëтган¸ 1792 йилда Францияда қандай аҳволда бўлган бўлса аëллар¸ худди шундай аҳволда тишлари тушиб кетган¸ сочлари тўкилган¸ ëш қариб қолган қизлар¸ тиланчилик қилаëтган кампирлар¸ масжиднинг¸ қабристоннинг олдидаги аëллар¸ эҳҳеее. Улар нафақалар тилаб эмас¸ улар меҳнат қилиб¸ сигарет сотиб кун кўриб юришибди. Шундай гўзал аëллар. Мен уларнинг жуда кўпи билан суҳбат қилганман.\nЎзбек урф-одатларидаги чимилдиқ¸ гўшанга сири. Ҳеч қанақа сир йўқ. Ҳар битта эркак чимилдиқ кўради. Қанақасига бу сир бўлади? Ҳаммага аëн сир бўлиши мумкинми? Ҳаммамиз чимилдиқни кўрганмиз ва бундан кейин ҳам кўрадилар. Мана шу Шарипов деганнинг ўзи чимилдиқ кўрмаганми? Демак¸ чимилдиқда бўлмаган. Чимилдиқни кўрмаган булар. Чимилдиқни ҳамма кўради¸ ҳамма кўрган нарса сир бўлмайди.\nМенталитет. Нима қилибди менталитет? Суратга олаяпти. Халқимизда ҳар кун 50-1000 талаб бўладиган тўй-ҳашам қанақасига сир бўлиши мумкин? Битта муштипар аëл суратга олиб¸ бадиий асар даражасига кўтариш учун фотография билан шуғулланаяптику. Ҳамза Ҳакимзода Ниëзий “Бой ила хизматчи” да айтгани каби “Қачонгача бойларга зулм пичоғини қайраб берамиз?” Булар зулм пичоғини қайраб бераяптику.\nМен аниқ биламан прокуратурадан¸ бошқа органлардан ҳеч ким санъат асарини анализ қилиб бера олмайди. Абсолют тушунмайди десам хато бўлади¸ лекин улар таҳлил қилиб бера олмайди. Ўзинг фотоаппаратни қўлингга олиб бор¸ халқнинг ичидаги ëрқин лаҳзаларни бизга шундай кўрсатгинки¸ биз шунга эргашиб кетайлик. Ҳеч қанақа жиноий иш йўқ Умида Аҳмедова олган расмларда. Мен буни келажаги буюк ўзбек халқининг обрўсини туширишга уриниш деб биламан. Демократия учун кетаëтган жамиятда яшаëтган халқни шу жамиятга қарши ғазабини қўзғашга уриниш деб биламан. Провокация бу¸ дейди Олим Отахон.\nОлим Отахон назарида бу хулоса Ўзбекистондаги ўзгармаган сиëсий вазиятни фош қилувчи ҳужжатдир.


Шавкат Мирзиёев: «Бузғунчи кучлар ахборот технологияларидан янада кенгроқ фойдаланмоқда»\n17:10 / 09.06.2017\nЎзбекистон президенти Шавкат Мирзиёев Остонадаги ШҲТ саммити йиғилишида чиқиш қилди. У ШҲТ Минтақавий аксилтеррор тузилмасининг фаолияти ва ваколатларини кенгайтиришни таклиф қилган.\n«Бугунги кунда халқаро террорчи гуруҳлар ва бузғунчи кучлар ўз фаолиятида ахборот технологияларини янада кенгроқ қўлламоқда ва бу орқали ёвуз ғояларини ёйиб, ёшларимиз онгини заҳарламоқда», — деган Ўзбекистон раҳбари.\nУ ШҲТ Минтақавий аксилтеррор тузилмасига глобал ахборот майдонида юзага келадиган таҳдидлар мониторинги ва уларга қарши курашиш ваколатларини беришни таклиф қилди.\nШавкат Мирзиёев шунингдек, ўсиб келаётган ёш авлод турли бузғунчи ғоялар ва радикал гуруҳларга қўшилиб кетиши олдини олишнинг аниқ чораларини қўллаш аҳамияти ҳақида гапирган.\n«Асосий эътиборни маърифатга, ёшларнинг маънавий ва ахлоқий тарбиясига қаратиш, уларда билим ва ўз устида ишлашга интилишни шакллантириш муҳим деб ҳисоблаймиз», — деган Ўзбекистон президенти.\n«Исломнинг ҳақиқий қадриятлари, ҳамиша эзгуликка, яхшилик ва тинчликка чорловчи қадриятларини кенг тушунтириш ва тарғиб қилиш муҳимдир.\nСамарқанд шаҳрида Ислом ҳамкорлик ташкилоти кўмагида Имом Бухорий халқаро илмий-тадқиқот марказининг ташкил этилиши миллатлараро, маданиятлараро муносабатларни мустаҳкамлашда муҳим қадам бўлади», деган давлат раҳбари.\nПрезидент ушбу марказ иши конфессиялараро, миллатлараро ва маданий мулоқотга ёрдам бериши мумкинлиги, марказ ишида ШҲТ мамлакатлари диний давралари фаол иштирок этишига умид билдирилаётгани хусусида қўшимча қилган.\nШҲТ Шавкат Мирзиёев ахборот технологиялари


Айни пайтда, Блэйр бугун мухолифат етакчилари билан учрашиб, аксил террор қонунларни кучайтириш масаласини муҳокама қилди.\nЛондон транспорт тизимида амалга оширилган портлашлардан кейин ҳукумат янги қонунларни таклиф этган эди.\nЯнги қонунда, террорчиликни билвосита қўллаш, жумладан портлашларни амалга оширганларни мақташни таъқиқлаш кўзда тутилган.\nУчрашувдан сўнг Консерватив партия етакчиси Майкл Ҳовард бундай мушкул пайтларда ҳамжиҳатлик билан ишлаш нияти ҳақида гапирди.\n“Террорчиларнинг принципиал мақсадларидан бири бизни бир-бировимиздан ажратишдир. Шу пайтгача улар бу мақсадларини амалга ошира олгани йўқ. Уларнинг бундан кейин ҳам бу мақсадларини амалга ошира олмаслиги муҳимдир. Шунинг учун имкон қадар келишувга эришиш мақсадида бундай мушкул масалаларга ҳамжиҳатлик руҳида ёндашиш муҳим”, - деди мухолифатдаги Консерватив партияси етакчиси.\nБритания полицияси ўтган пайшанба куни террор хужуми амалга оширишга уринганларни қидирш ишларини давом эттирмоқда. Полиция ҳозиргача пайшанба кунги хужумларни амалга оширганликда гумон қилиб, беш кишини ҳисбга олган.


«Унутилмас йўқотиш». Шимолий Корея СССР таъсиридан қандай чиқиб кетганди? – Дарё уз Янгиликлар\nГлавная / Жаҳон / «Унутилмас йўқотиш». Шимолий Корея СССР таъсиридан қандай чиқиб кетганди?\nAkbar 04.03.2019\tЖаҳон Comments Off on «Унутилмас йўқотиш». Шимолий Корея СССР таъсиридан қандай чиқиб кетганди? 101 Показы\nШимолий Корея пайдо бўлган даврларда замонавий КХДРдан анча фарқ қилган. Энг катта фарқлардан бири – Ким Ир Сен давлати советларнинг мутлақ назоратида бошқарилган. Де факто давлат раҳбари Ким Ир Сен эмас, СССРнинг Шимолий Кореядаги элчиси Терентий Штиков эди, Ким эса мамлакат юзи, инқилоб етакчиси ва меҳнаткаш корейслар тимсоли.\nXIX аср 50-йиллардан бошлаб вазият бирмунча ўзгарди, масалан Глеб Криулин (1974-1982 йилларда элчи) Штиков тутган ричагга эга бўлмади, у Шимол сиёсатини ўз тизгинида сақлаб туришга қодир эмасди.\nМустақил диктатура сари йўл\nСССРнинг Шимолий Кореядаги таъсири қирқилишига туртки бўлган биринчи омил – яриморолни тарк этган совет армияси бўлди.\n1948 йил, бир вақтнинг ўзида, АҚШ ҳам Жанубий Кореядан ҳарбийларни олиб кетишга ваъда беради. Расмий диалектда бу воқеа яриморол назоратини мустақил корейс давлатларига тўлиқ топшириш сифатида талқин этилди. Аммо етакчи давлатларнинг элчихоналари маҳаллий қудратини сақлаб қолди.\nИккинчи омил – Хитой армиясининг Шимолий Кореяни инқироз ёқасида сақлаб қолгани бўлди. 1958 йилга қадар хитойликлар Шимолий Кореяда юз бериши мумкин бўлган бўҳронларга қарши туриб берди. Бундан ташқари, Лавретий Бериянинг «янги сиёсий курси» социализм таъсирида яшаётган «кичик халқлар» устидан назорат сусайтирилиб, раҳбарлар алмашинувига ишора қилганди.\nКПССнинг машҳур ХХ съездида эса десталиназация жараёнига старт берилди: кўп ўтмай Болгарияда Вылко Червенков, Венгрияда Матьяша Ракоши ҳокимиятдан кетди.\nКим ҳукмронлиги якунига етишини эртароқ англаган сиёсатчи эди, ҳақиқатан уни ҳокимиятдан ағдаришга уриниш содир бўлди. 1956 йили августдаги мувафаққиятсиз уринишдан сўнг, Ким Ир Сен Москва таъсиридан имкон қадар тезроқ чиқиб кетишни ўйлаб қолди. Агар шундай қилмаса, «катта Оға»га қулоқ тутиш яхшилик билан тугамаслигини тушуниб етди.\nСССРнинг энг омадсиз дипломати\nКим Ир Сен ўйлаган мақсадига етишишида расман айбдор шахсларни келтириб ўтса бўлади: масалан, Александр Пузанов шулардан биридир. 1957-1962 йилларда СССРнинг КХДРдаги элчиси лавозимида ишлаган Пузанов Иттифоқ тарихидаги энг омадсиз дипломат, деб аталишга лойиқ.\nСталин даври тарихи билан яқиндан таниш инсонлар Пузанов исмини кўп учратади: ахир уни шахсан Сталин партия элитаси таркибига киритган. 1952 йилда Марказқўм Президиуми аъзолигига сайланган бўлажак дипломат РСФСР Министрлар Кенгашини ҳам бошқаради. Доҳийнинг ўлими ортидан Пузанов ҳам бир қатор лавозимлардан четлаштирилди. Унинг ўзи ҳаётининг кейинги йилларида Сталин бошқарувини қўмсаб яшади.\nШахсга сиғиниш фош этилгач, амалдаги сиёсатдан анча қўрқиб олган, эҳтиёткор давлат арбоби, дипломатиядан хабари йўқ дипломат Ким Ир Сен учун айни муддао бўлди. У режалаштирган ишларини Хрушчев билан яхши алоқада бўлмаган Пузанов даврида амалга ошириши мумкин, бунга шароит пайдо бўлади.\nМосква Ленин ислоҳотларига қайтиб, Пхеньян етакчисидан икки лавозимдан биридан воз кечишни сўраган. Яъни партия ва ижро ҳокимияти раҳбари бўлган Ким икки курсидан бирини ҳамсояларидан бирига топшириши лозим эди. Шу билан социализмдаги коллектив бошқарув механизмлари тикланишига умид қилган Москва, кейинчалик Ким Ир Сен танлаган йўлни яхши билмасди. Негаки, шимолликлар доҳийси Министрлар кенгашидаги раислик ўрнини ўзига содиқ шерикларидан бирига топшириб, Москва чалғиб турган пайтда, лавозимни қайтариб олишни ўйлаётганди.\nБиринчи номзод, Миллий мудофаа вазири Ким Чхве Ен Гон аввал ҳам шунақа вазифани бажарганди: 1946 йил ташкил этилган ва рекорд фурсатда коммунистларга бўйсунган Демократия партиясига айнан у етакчилик қилган. Аммо Ким Чхвега ишонмайди, балки унинг қўлида ҳарбийлар бўлгани бу қарорга таъсир қилгандир. Шимолий Корея раҳбари бу масалага ечим излашни элчихона ихтиёрида қолдирди. Қатъиятсиз амалдорлардан бири – Ким Ил номзоди илгари сурилди. Ундан ҳам қатъиятсиз, тажрибасиз дипломат Пузанов эса ишларга аралашиб, нотўғри қарор чиқаришдан қўрқиб, сукут сақлади.\nКим Ир Сен энди янада хатарли қарорга тўхталди: ҳар икки лавозимда ҳам у қолса, нима бўлади? Пузанов яна жим. Ким таваккал қилиб кўриш кераклигини тушунди. 1957 йилда маҳкама тўлиқ ислоҳ этилди. Ким хорижий сафардан қайтганда ҳам элчихонадан садо чиқмади, демак ҳаммаси жойида. Ким Ир Сен КХДРнинг якка ҳукмронига айланди.\n1962 йили Пузанов ўрнига лавозимга тайинланган Василий Московский Пхеньянга етиб келганда, КХДР очиқдан-очиқ СССР-ХХР келишмовчилигида Пекин тарафида туриб сиёсат олиб бораётганди.\nКХДР совуқ уруш пайтининг ўзида пайдо бўлиб, унинг якунига қадар СССРдан ажраб кетган йўлдош давлат ҳисобланади. Қолган давлатлар аввалдан ярим мустақил бўлган, бошқалари эса қайта қуриш сиёсатига қадар таъсирдан чиқарилмаганди. Нега Пхеньянннинг Москвага қарши кураши кўримсиз, жимжит ўтиб кетди?\nГап шундаки, мана шундай қилса, СССРдан иқтисодий кўмак сўраш имконияти доим сақланиб қолишига ишонган Ким Ир Сеннинг Хитой билан жуда иноқ бўлиб кетиши Москвага ҳам ёқмаган.\nШунинг учун, Кремль Шимолий Кореяни очиқчасига қоралашдан ўзини тийиб турган. Фақат махфий маълумотномадагина Шимолий Кореядаги террор, иқтисодий турғунлик ҳақида айтиларди. Бу ўйинда Шимолий Корея ғалаба қилди: у чиройли кулги ва қўл сиқишдан бошқа ҳеч нарса бермай, Москвадан кўп нарсани қабул қилди.\nПузановнинг хатолари туфайли, Шимолий Кореяда Кимлар оиласи ҳокимиятни мустаҳкам эгаллаб олишига катта шароит пайдо бўлди.\nПред. Миррих юлдузига: Шеърлар\nСледующая Шавкат Мирзиёев Алишер Усмонов ҳақида: «Бундай ватандошларимиз билан фахрланишимиз керак


Lotinchada 22 апрель 2021, 14:46 Иқтисодиёт\n«Мазкур қарор инфляция даражасини пасайтириш ва иқтисодиётнинг тикланиб бориши шароитида иқтисодий фаолликни кўллаб-қувватлаш мақсадлари ўртасидаги мувозанатни таъминлаш, ташқи бозорларда озиқ-овқат маҳсулотлари нархларининг ўсиши бўйича хатарлар фонида инфляция ва инфляцион кутилмаларнинг пасаювчи динамикасини сақлаб қолиш мақсадида қабул қилинди», — дейилади Марказий банк матбуот хизмати хабарида.\n2021 йилнинг биринчи чорагида ва апрель ойида кузатилаётган макроиқтисодий вазият пул-кредит сиёсатининг 2021 йил ва 2022−2023 йиллар даврига мўлжалланган асосий йўналишларининг базавий сценарийсида келтирилган шартлар доирасида шаклланмоқда.\nДавлат статистика қўмитаси маълумотларига кўра, 2021 йил I чорагида ЯИМ ҳажми ўтган йилнинг мос даврига нисбатан реал ҳисобда 3 фоизга ўсди. Бунда, саноат маҳсулотларини ишлаб чиқариш 3,8 фоизга, қишлоқ хўжалиги — 3,1 фоизга, хизматлар — 5,8 фоизга ва қурилиш ишлари — 0,5 фоизга ошди. Шунингдек, ушбу даврда чакана савдо айланмасида 2,8 фоизлик ўсиш кузатилди.\nХусусан, биринчи чорак давомида асосий капиталга киритилган инвестициялар ҳажми 35,6 трлн сўмни ташкил этди. Бунда, марказлашмаган манбалар ҳисобидан инвестициялар ҳажми 31,3 трлн сўмни ташкил этиб, ўтган йилнинг мос даврига нисбатан 13,6 фоизга ўсди.\nЖорий йилнинг январь-март ойларида тижорат банклари томонидан иқтисодиётга 32,9 трлн сўмлик, ўтган йилнинг мос даврига нисбатан 11 фоиз кўп кредитлар ажратилди.\nЖаҳонда ва асосий савдо-ҳамкор давлатларда иқтисодий фаолликнинг босқичма-босқич тикланиб бориши кузатилмоқда.\nЖаҳонда иқтисодий фаолликнинг тикланиб бориши асосий биржа товарлари нархларини ўзгаришида ҳам ўз аксини топмоқда. Хомашё маҳсулотлари нархларидаги ўсиш динамикаси жорий йилнинг биринчи чорагида товарлар экспорти ҳажмининг (олтин ва газни ҳисобга олмаганда) ўтган йилнинг мос даврига нисбатан 25 фоизга ўсишига хизмат қилди. Бунда, рангли металлар экспорти 58 фоизга, текстил маҳсулотлари — 38 фоизга ва кимё маҳсулотлари — 21 фоизга ошди.\n2021 йилнинг март ойида йиллик инфляция даражаси 10,9 фоизни ташкил этиб, январь ойидаги кўрсаткичдан 0,7 фоиз бандга пасайди.\nМарт ойи якунлари бўйича базавий инфляция (умумий инфляциядан мавсумий ва тартибга солинадиган нархлар чиқариб ташланган) 11,6 фоизни ташкил этди ва умумий инфляциядан бироз юқори бўлди. Бу ўз навбатида, иқтисодиётда инфляцион хатарларнинг сақланиб қолаётганлигидан далолат беради.\n2021 йилнинг январь-март ойларида нисбатан қатъий пул-кредит шароитлари шаклланди. Пул бозоридаги ўртача тортилган фоиз ставкалар март ойида 14,4 фоиз ёки реал ҳисобда 3 фоизлик ижобий даражада бўлди. Uzonia индекси ҳам биринчи чорак давомида тўлиқ асосий ставка фоиз коридори доирасида шаклланди.\n2021 йил якунлари бўйича ЯИМ ҳажмининг реал ўсиши базавий сценарийда келтирилган 4,5−5,5 фоиз доирасида бўлиши кутилмоқда. Бунда, биринчи чорак якунлари бўйича янгиланган прогнозлар иқтисодий ўсиш суръатлари ушбу прогноз коридорининг юқори чегарасига яқин бўлишини кўрсатмоқда.\nЖорий йилда ҳам иқтисодиётни фискал рағбатлантиришнинг давом эттирилиши ва пул-кредит шароитларининг ўзгаришсиз қолиши фонида ялпи талабнинг тикланиб бориши, иқтисодиётни эркинлаштириш бўйича амалга оширилаётган таркибий ислоҳотлар натижасида тўғридан-тўғри хорижий инвестициялар жалб қилинишининг жадаллашиши иқтисодий ўсишни қўллаб-қувватлашда асосий омиллардан бўлади.\nМарказий банк ташқи бозорлар ва асосий озиқ-овқатлар таклифидаги ўзгаришларнинг йил охиригача инфляцияга таъсирларининг сақланиб қолиши ва ялпи талаб ўсишининг нархларни оширувчи хусусияти ортиб боришини инобатга олган ҳолда 2021 йил якунлари бўйича инфляциянинг 9,0−10,0 фоиз даражасида бўлиши прогноз қилмоқда. Бунда, йил сўнгига қадар инфляцион жараёнлар ва кутилмалар ҳам монетар ҳам номонетар омилларнинг турли йўналишдаги таъсирлари остида шаклланади.


“Озод деҳқонлар” партияси Сайёра Рашидова истеъфо беришини талаб қилди\n01 июл 2022, Тошкент вақти: 04:40\nТўлқин Мухолифатдаги “Озод деҳқонлар” партияси Ўзбекистон Олий Мажлисининг инсон ҳуқуқлари бўйича вакили (Омбудсман) Сайёра Рашидованинг истеъфосини талаб қилмоқда.\nАҚШнинг Тошкентдаги элчихонаси олдида 3 май куни ўтказилган пикет иштирокчилари шавқатсиз калтакланган кейин партия Ўзбекистон фуқароларига шундай мурожаат билан чиқди.\nМурожаатда қуйидаги сўзлар бор:\n“Биз Омбудсман Сайёра Рашидованинг шафқатсизлиги, ўз халқи тақдирига мутлақо бефарқлиги ва фаолиятсизлиги учун унинг истеъфосини талаб қиламиз. У ўзининг шинам кабинетида яхшигина жойлашиб олган ва кўчада нима бўлаётгани, ҳимоясиз аёлларга қандай ваҳшиёна ҳақоратлар ёғилаётгани билан иши йўқ”.\n“Озод деҳқонлар” партияси вакили Баҳодир Намозовнинг “Озодлик” мухбири билан суҳбатда айтишича, партия ўз вазифасини эплолмайдиган ҳар бир киши лавозимидан кетиши керак, деб ҳисоблайди. С.Рашидовага ҳам инсон ҳуқуқларини ҳимоя қилиш бўйича катта масъулият юклатилган. Аммо мамлакатда инсон ҳуқуқлари бузилаётгани бутун жаҳонга маълум бўлган бир пайтда С.Рашидова фаолиятсизлик қилмоқда.\nДемократик ташаббуслар маркази раҳбари Искандар Худойбергановнинг фикрича, ҳозирги шароитда С.Рашидова ишдан олиниб, ўрнига бошқа киши ўтирса ҳам ҳеч нарса ўзгармайди. Агар “Озод деҳқонлар” Омбудсман ўзгарса, вазият ҳам яхшиланишига умид қилаётган бўлса, партия раҳбарлари сиёсатдан бехабар, дейиш мумкин.\n“Озод деҳқонлар” томонидан тарқатилган мурожаатда партиянинг мавжуд инқироздан чиқиш йўллари тўғрисидаги беш таклифдан иборат дастури баён қилинади.\nБиринчи таклифда “аграр ислоҳотлар ўтказиш, ерни ҳаққоний тақсимлаш ва сотиш ҳуқуқисиз, аммо мерос қолдириш ҳуқуқи билан деҳқонлар ихтиёрига топшириш” лозимлиги айтилади.\nДастурнинг кейинги бандларида Президент ваколатлари камайтирилган, Вазирлар Маҳкамаси ваколатлари кенгайтирилган янги Конституцияни қабул қилиш, вилоят ҳокимлари, судьяларни умумхалқ сайловида сайлаш, Сенатни кераксиз орган сифатида тугатиш, деҳқонларга арзон ва имтиёзли кредитлар бериш каби таклифлар олға сурилади.\nИ.Худойберганов таъкидлашича, ҳозир чуқур ўйланмаган бу каби талабларни илгари суриш нотўғридир. Агар мамлакатдаги демократлар бирлашсагина улар маълум аҳамиятга эга бўлади.\nИ.Худойберганов Ўзбекистонда эндигина шаклланаётган демократия йўлидаги ишларни демократик кучлар кенгашган ҳолда, босқичма-босқич амалга ошириши лозимлигини билдирди.


16:48, 21.04.2015 // 2977\nБМТ: 2015 йилда Ўртаер денгизида 30 минг муҳожир ҳалок бўлиши мумкин\nЎртаер денгизида ҳалок бўлган ноқонуний муҳожирлар сони 2015 йилда 30 минг кишига етиши мумкин. Бу ҳақда «РИА Новости» хабар бермоқда.\nБМТнинг Халқаро миграция ташкилоти (ХМТ) расмий вакили Жоэль Миллман сўзларига кўра, бу 2014 йилдаги кўрсаткичдан ўн баробар кўп.\nМиллманнинг қайд этишича, йил бошидан бери Ўртаер денгизида 1727 нафар муҳожир қурбон бўлган. 2014 йили 3 мингдан ортиқ муҳожир Европа соҳилларига етиб келмай, Ўртаер денгизи сувларида ҳалок бўлганди.\nЎртаер денгизида 17 апрелнинг ўзида 400 ноқонуний муҳожир ва яна 50 киши ҳалок бўлган. ХМТ куни кеча Ливия соҳиллари яқинида бортида жами 500га яқин киши бўлган учта кема оғир аҳволда қолгани ҳақида ахборот олган.\nБундан ташқари, якшанбага ўтар кечаси Ливия соҳиллари яқинида яна 770 киши чўкиб кетган. Айни вақтда, БМТнинг Қочоқлар ишлари бўйича агентлиги маълумотларига кўра, чўкиб кетган кемада 850 киши бўлган, уларнинг фақат 28 нафари қутқариб қолинган, «кема ҳалокати қурбонлари сони 800 кишидан ошиб кетган».\n16:10, 27.11.2020 // 126454\n18:10, 27.11.2020 // 80823\n11:55, 27.11.2020 // 72793\n10:37 Кеча // 70094\n17:32 Кеча // 55068


Бадал (ҳикоя). Умар Сайфиддин. «Yoshlik». 21.08.2009 – Davronbek's blog\nPosted on July 21, 2009 September 17, 2010 AuthorDavronbekLeave a comment\n– АСЛИЯТДАН ТАРЖИМА –\nҲатто Истамбулда яничарлар* ҳам ўзлари сотиб олаётган яроғу шамширларидан “Али Уста” деган тамғани қидиришади.\nУста пўлат тоблашнинг ҳадисини олганди. У ясаган узун қиличлар, дудама ханжарлар тошни кесгудек ўткир эди. Пўлат тоблаш санъатининг фақат устанинг ўзи биладиган сири бор эди. У шогирд олмас, кишилар билан кўп гаплашмас, дўконидан ташқарига чиқмас, тинимсиз ишларди. Уйланмаган, қариндоши, яқинлари йўқ. Шаҳарнинг ажнабийси эди у. Уста гўё қилич, “темир”, “пўлат”, “оташ”дан бошқа сўзни билмасди. Савдолашмас, мижозлари берганини оларди. Фақатгина уруш пайтлари ўчоғини сўндириб, дўконини қулфлар ва кўринмай қоларди. Уруш тугагандан сўнг яна пайдо бўларди. Шаҳарда у ҳақда турли миш-мишлар юрарди. Кимдир уни “жаллод қўлидан қочган олим” деб атаса, яна кимдир “севгилиси ўлгани учун дунёдан қўл силтаган мажнун” деб таърифларди. Тим қора кўзларининг мағрур боқишидан, аслзодаларга хос мулозаматидан, камгап-у, аммо равон ва чиройли сўзлашидан у оддий одамлардан эмаслигини тахмин қилиш мумкин эди. Аммо у ким, қаердан келиб қолган? Бу саволга жавоб бера оладиган оқил йўқ эди. Шунга қарамай, халқ уни севарди. Шаҳарда бундай машҳур устанинг борлиги ҳамма учун фахр эди.\n“Мен ҳеч кимга ялинмайман”, дерди у ўз-ўзига. Бир кеча тоғасининг ҳовлисидан қочди. Кимсасиз етимча тоғлар ошди, адирлар, дараларни ортда қолдирди. Номини билмайдиган ўлкаларда кезди. Ахийри, Эрзурумда қари бир темирчига шогирд тушди. Ўттиз ёшига қадар Онадўлида у кезмаган шаҳар қолмади. Ҳеч кимга бўйин эгмади, бировдан таъма этмади. Нонини тошдан чиқарди. Пешона тери билан тирикчилик қилди, пул учун эмас, санъат завқи учун ишлади. Пўлатни тоблаш унинг севган машғулоти эди. Кўнгилли равишда жангларга борган пайтлари яничарлар, сипоҳийлар, сакбонлар** қўлида ўзи ясаган яроғларни кўриб, тил билан англаб бўлмас ажиб бахтни ҳис қиларди. То ҳаёт экан, тинмасдан ишлаб, яна неча минг ғозий учун синмас қиличлар, ўқ ўтмас қалқонлар, тошни кесадиган шамширлар, зирҳлар ясашни мақсад қилганди. Буни ўйлаганда кулимсирар, юраги шодон урар, қалбидаги ҳарорат сандондан сачраётган учқунларга кўчарди.\nХўжа Али масжидга кираркан, жамоат ҳар қачонгидан ҳам кўп эканини сезди. Ҳар доим фақат учта чироқ ёқилгани ҳолда, бугун худди Рамазондагидек ҳамма чироқлар порлаб турарди. Ҳали намозга сафланилмаган эди. Эшик ёнига ўтирди. Ёнида паст овоз билан гаплашаётган кишиларнинг суҳбатига беихтиёр қулоқ тутди. Кўнядан икки ғариб дарвешнинг келганини, хуфтон намозига қадар “Маснавий” ўқишларини эшитди.\nНамоз ўқилганидан кейин жамоатнинг бир қисми чиқиб кетди. Хўжа Али жойидан қимирламади. Бироз боши оғриётганди. “Зора, “Маснавий”ни тинглаб, дардим ариса” — деб ўйлади. Икки дарвешнинг ўқиган маснавийларидан кўнгли роҳатланди, қалбига сокинлик инди. Ҳар бир ошиқ каби унинг ҳам юрагида ўзидан кечиш даражасида шавқу завқ бор эди. Кичик бир сабабдан-да жўшарди. Маъносини таърифлаб беролмайдиган сўзнинг сирли уйғунлиги турғун қонини булоқ сувидек қайнатарди. Вужуди сабабсиз тебраниш билан титрар, ҳиқичоқ тутиб, бўғзига ёпишиб қолгандек эди.\n“Қизиқ… Балки шамол очгандир”, — хаёлдан ўтказди у.\nТонг отганди. Эшик тирқишларидан оппоқ нурлар сизиб кирарди. У ҳеч бунақа ухлаб қолмас, доим қуёш чиқмасидан аввал уйғонарди. Эринибгина турди. Супадан сакраб тушди. Оёқ кийимини тополмай куймаланди. Кейин шошиб эшик ёнига келди. Кўнглида минг бир гумон билан эшикни очди. Бирдан дўкон эшигидан тушган нур ойдинлигида мўйловдор, салла кийган қўриқчилар бошлиғини кўрди. Унинг орқасида кигиз кулоҳли, қўш ханжарли ёш шотирлари ҳам турарди. Уста “Нима керак сизларга?” дегандек чақирилмаган меҳмонларга боқди. Қўриқчибоши:\nҲожи қассоб миннатли сўзларни худди салом каби тилига ёпиштириб олганди. Ҳар буйруғи бажариб бўлинганидан сўнг кир соқолли, чиркин ва қотма юзини буриштириб, кўк кўзлари билан унга бошдан оёқ разм солиб, “Ёдингда тут, сен менинг асиримсан!” дея яна бадални эслатарди. Хўжа Али индамас, аммо унинг юраги парчаланган, кўксини аччиқ-аччиқ аламлар кемирарди. Кечалари ухламасдан, кундузлари ишлаб, кушхонада қўйларни сўйиб, харидорларга гўшт сотаркан, “Нима ҳам қила олардим?” деб ўйлар, дадил қарорга келолмасди.\nҲожи қассобга қул бўлганининг биринчи ҳафтаси ўтганди. Жума куни эди. Одатдагидек, тонг ёришмасдан қўйларни сўйиб, дўкондаги илгакларга осган эди. Уста Али қассобхона растасининг чап томонидаги катта қора тошда пичоқ ўткирларди. Ҳали хўжайин келмаганди. “Нима қиламан? Қандай йўл тутиш керак?” дея чеки йўқ ўй-хаёлларга берилиб, қассобнинг келганини ҳам билмай қолди. Унга таниш нохуш бўғиқ овоз ҳушига келтирди:\n«Yoshlik» журнали, 2009 йил 3-сон\n[singlepic id=56 w=500 h=500 float=center]\n[singlepic id=57 w=500 h=500 float=center]\n[singlepic id=58 w=500 h=500 float=center]\n[singlepic id=59 w=500 h=500 float=center]\n«Бекажон» газетаси, 11.09.2009\n[singlepic id=65 w=500 h=500 float=center]\n[singlepic id=63 w=500 h=500 float=center]\n← Previous Previous post: ТАРАЛАЁТГАН ЗИЁ. «Ishonch». 14.07.2009\nNext → Next post: Qonunlar buzilgan yurt ko’karmaydi…


Юнон-рум курашчиларимиз Загребдаги рейтинг мусобақасида бешта медалга сазовор бўлишди\n11 февраль, 2019, 11:25 274\nСпортчиларимиз муваффақиятли иштирок этди.\n9-10 февраль кунлари Хорватия пойтахти Загреб шаҳрида юнон-рум кураши бўйича катталар ўртасида рейтинг турнири бўлиб ўтди. Мусобақада Ўзбекистон терма жамоаси аъзолари ҳам иштирок этишди. Бу ҳақда Миллий олимпия қўмитаси расмий сайти хабар бермоқда.\nМусобақа якунларига кўра беш нафар спортчимиз совриндорлар қаторидан жой олди:\n-63 кг: Исломжон Баҳромов (олтин)\n-63 кг: Феруз Тўхтаев (бронза)\n-67 кг: Елмурат Тасмурадов (олтин)\n-97 кг: Жаҳонгир Турдиев (бронза)\n-130 кг: Мўминжон Абдуллаев (кумуш)\nСпортчиларимиз ушбу мусобақа орқали Токио 2020 Олимпиадаси лицензияси учун қимматли рейтинг очколарини ишлаб олишди.\nҚайд этиш лозимки, терма жамоамиз вакиллари турнирда умумжамоа ҳисобида иккинчи ўринни эгаллашди. Биринчи поғонадан Туркия терма жамоаси жой олган бўлса, кучли учликка мезбон Хорватия терма жамоаси якун ясади.


Жиззахда ёшларга оид давлат сиёсати соҳасида амалга оширилаётган ислоҳотлар ва яратилаётган имкониятлар » Жиззах шаҳар ҳокимлиги расмий ахборот портали\nРасмий ахборот портали » Янгиликлар » Жиззахда ёшларга оид давлат сиёсати соҳасида амалга оширилаётган ислоҳотлар ва яратилаётган имкониятлар\nЖиззахда ёшларга оид давлат сиёсати соҳасида амалга оширилаётган ислоҳотлар ва яратилаётган имкониятлар\n16 июль 2021 йил\nБугунги кунда Жиззах вилоятида 18-30 ёшдаги ёшлар сони 252 487 нафар бўлиб, шундан 126 946 нафари ўғил болалар ва125 541 нафар хотин-қизлар ташкил этади.\nЖорий йилнинг бошида 31 197 нафари ёшлар сифатида рўйхатга олинган бўлиб, бугунги кунда 24 125 нафар ёкир 77,3 %ининг бандлиги таъминланди. Хусусан:\n7 597 нафар ёшлар тадбиркорлик ва бизнесга ўқитилиб, сертификат берилди. Шундан, 6769 нафар(89,1 %) ёшларга 165,3 млрд. сўм миқдоридаги кредит ажратилди;\n863 нафарига иссиқхона ва томорқаларини ташкил этишлари ва ўзини банд қилиш учун 2,1 млрд. сўмсубсидия берилди;\n- 2443 нафар ёшлар касб-ҳунарга қайта ўқитилди;\nБугун мамлакатимиз ёшларига барча соҳаларда айниқса, таълим ва спорт соҳасидаги улкан имкониятлар, яратилган энг замонавий шароитлар ўз натижасини бермоқда десам асло адашмаган бўламан.\nЖорий йилнинг 30-июн "Ёшлар куни" муносабати билан Ўзбекистон Республикаси Президентининг фармонига мувофиқ вилоятимизнинг\n6 нафар фаол ёшларига (4 тасига “Шухрат” ва 2 тасига “Мард ўғлон”)давлат мукофоти билан тақдирланди.\nАйниқса, Мирзачўл туманиданер ажратиб берилган ишсиз ёшларимиздан бўлган Хатиев Комилжонга тарвуз орасига ловия экиб, бир вақтнинг ўзида 2 баробар ҳосил олиш амалий тажрибаси билан инновация жорий қилганлиги учун“Шухрат” медали билан тақдирлаганингиз барча ёшларимизда ишчанлик, изланувчанлик ва ўз устида ишлаш бўйича ўз кучига ишончҳосил қилди.\nВилоятимизда ёшларга кенг имкониятлар яратиш, шарт-шароитлар яратиб бериш мақсадида шу вақтга қадар Жиззах вилоят намунаси сифатида бир қанча намуна лойиҳалар амалга оширилди. Жумладан:\nЮртбошимизнинг 2021 йил 11 январь куни Шароф Рашидов тумани, “Олмачи” маҳалласи ҳудудида жойлашган ҳарбий қисмга ташрифи ва 12 январь куни Қуролли Кучлар ва ҳарбий-маъмурий секторлар фаолиятининг 2020 йил якунлари ҳамда келгусидаги устувор вазифаларга бағишланган Хавфсизлик кенгашининг кенгайтирилган йиғилишида аҳолининг ва биринчи навбатда ёшларнинг ҳарбий-ватанпарварлик тарбияси тизимини такомиллаштириш, уларни мамлакатимизда амалга оширилаётган ислоҳотлар жараёнига жалб қилиш, интеллектуал ва ижодий салоҳиятни намоён қилишга шароит яратиш юзасидан бир қатор вазифалар берган эди.\nМазкур топшириқ асосида Республикада биринчилар қаторида, “Ёш ватанпарварлар йиғини” лойиҳаси жорий йилнинг 25 январидан 3 февралига қадар ташкил этилиб, “Ёшлар дафтари”га киритилган 200 нафар ёшлар жалб этилди.\nЭнг муҳими, ушбу лойиҳа доирасида ёшлар бир вақтнинг ўзида касб-ҳунарга ўқитилиб, уларга сертификатлар берилди.\n200 нафар ёшларга бугунги кунда:\n62 нафарига тадбиркорлик учун имтиёзли кредит ажратилган,\n31 нафари доимий иш уринлари билан банд қилинган, 50 нафарига ер ажратилган, 57 нафари тадбиркорлик билан шуғулланишига кўмаклашиш орқали бандлиги таъминланган.\nБундан ташқари, Жиззах намунаси сифатида “Олтин фонд” дафтари фаолияти йўлга қўйилиб, дастлаб 200 нафар ёшлар саралаб олинди ва жорий йилнинг феврал ойида тантанали тақдирлаш тадбири ўтказилди.\nШунинг билан бирга “Ёшлар дафтари”га киритилган\n200 нафар ёшлар Жиззах давлат педагогика институти қошидаги академик лицейда олий таълим муассасаларига кириш учун бепул тайёрлов курсларида ўқитилмоқда.\nЁшларга ер ажратилиши бўйича:\nЖорий йил январ-май ойларида ишсиз ёшларни иш билан таъминлаш мақсадида жами 9100 нафар ёшларга 6508 гектар ер майдонлари ажратилди. (522,3 гектарга сабзавот, 88,4 гектарга полиз экинлари, 1 364,3 гектарга картошка, 506,2 гектарга дуккакли ва 295,7 гектарга мойли экинлар экилди).\nҒалладан бўшаган майдонларда такрорий экинлар экиш мақсадида 838 нафар ишсиз ёшларга293 гектар(35 сотихдан)ер майдонлари шартнома асосида ажратилиб берилди.\nБугун бу ёшларимиз ажратилган ер майдонларида шижоат билан меҳнат қилишмоқда.\nЯратилган имкониятлар натижасида ер ажратилган ёшларимиз томонидан 27 минг тнсабзавот,12,5 минг тнполиз, 40 минг тнкартошка,2,5 мингтндуккакли ва 620 тнмойли экинлар, умуман, ажратилган ҳар 10 сотих ер майдониданёшларимиз бир мавсумда камида 15-20 млн. сўмдан даромад олиниши режалаштирилмоқда.\nЁшларнинг бўш вақтини мазмунли ўтказиш бўйича:\nЖорий йил бошидан мусиқа ва санъат, спорт, ахборот технологиялари, китобхонлик йўналишларида жами 2994 та тадбирлар ташкил этилиб, уларда 377 минг 958 нафар ёшларнинг иштироки таъминланди.\nШундан, ёшларимиз орасида энг катта таассурот қолдиргани жорий йил 5-7 июнь кунлари “Июнь ойи “Ёшлар ойлиги” доирасида Ўрда экологик боғида “Янги Ўзбекистон ёшлари, бирлашайлик!” шиори остида ўтказилган “Ёшлар фестивали” бўлди.\nУшбу форумда 18-30 ёшдаги 170 мингдан ортиқ, ёки вилоятимизнинг 67 % ёшлари иштирок этди.\nФестивал доирасида “Заковат” интелектуал уйини, “Мен Ўрдаман” номли театрлаштирилган томоша, “Street workout” томошалари, шеъриятхонлик кечаси ва бахру-байт, “Жиззах тарихини биласизми?” интелектуал ўйини, очиқ мулоқот, спортнинг ўзбек жанг санъати, бокс, кураш, стол тенниси, бадминтон, шахмат-шашка, велоспорт, “Дронлар шоуси” намойиши, “Вазир-ҳоким ва ёшлар” учрашуви ташкил этилди.\nЁшлар ишлари агентлиги\nЖиззах вилоят боқармаси\n33 миллион сўмгача фоизсиз кредит олиш учун қаерга мурожаат қилиш мумкин?\nЖиззахда "Меҳрли юрак" эзгулик лойиҳаси тадбири ўтказилди\n18 март 2022 йил\nЖиззахда ҳарбий хизматчиларга замонавий уйлар топширилди\n15 декабрь 2021 йил\nХалқ депутатлари шаҳар Кенгашининг Жиззах шаҳар ҳокимининг халққа мурожаатига бағишланган навбатдаги сессияси бўлиб ўтди


"Рўмолли"лар яна босимда\n11 май 2021, Тошкент вақти: 08:13\nҚирғизистогн мактабларида уч йилдан бери давом этиб келаётган "рўмолли"ларга қарши кураш шу кунгача натижа бергани йўқ.\nЎш шаҳар таълим бошқармаси тарқатган маълумотда айтилишча, ўрта мактаб ўқувчилари оқ кўйлак, қора шим ёки юбка кийишлари шарт. Уларга мактабда ўқиш жараёнида рўмол ўрашга рухсат берилмайди. Бу Қирғизистон Халқ таълими вазирлиги талабидир.\n- Барчамиз ҳам Худога ишонамиз, унинг борлигига шек келтирмаймиз. Бироқ мактабнинг ҳам ўз қонун-қоидаси бор. Бундан ташқари шаҳар мэрияси ва вазирлик ҳам мактаб кийими бўйича буйруқ чиқарган. Уларни бажаришимиз керак,- деди Ўш шаҳар таълим бошқармаси бошлиғи Абдували Болтабоев.\nБироқ айрим диндорлар мактабларда қизларнинг рўмол ўрашига тўсқинлик қилинишини мусулмонлар ҳуқуқининг бузилиши сифатида баҳолайдилар\nЎшдаги Ислом марказининг раҳбари Содиқжон ҳожи Камолов ҳам ана шундай фикрловчилардан бири.\n- Президентимиз уламолар кенгаши аъзолари, олимлар билан учрашган пайтида:“Фуқароларнинг Конституцияга зид келмайдиган диний ва миллий талабларини бажариши учун керакли шароитларни яратамиз”, деб ваъда қилган эди.\nЎша учрашувда президент агар бизнинг диний ҳуқуқларимиз бузилса, тўғридан-тўғри унинг ўзига мурожаат қилишимиз мумкинлиги ҳақида ҳам гапирган эди. Рўмол ўраган қизларимизнинг мактабларга киритилмаётгани ёки уларни рўмолларини ечишга мажбур қилинаётгани президент гапларига, давлат сиёсатига зид келадиган кўринишдир,- деди Содиқжон хожи Камолов.\nБу муаммо қирғиз матбуотида ҳам кўтарилмоқда.\nМасалан, “Вечерний Бишкек” газетасининг 6 февралдаги сонида айрим мактабларда рўмолини ечишдан бош тортган ўқувчи қизлар дарсларга киритилмаётгани, бунинг оқибатида эса диндор қизлар саводсиз бўлиб қолаётгани ҳақида ёзилади.\n“Ўқитувчининг вазифаси ўқувчини ўқитишми ёки унинг рўмол ўраган ёки ўрамаганини назорат қилишми? Рўмол ўраш ўқувчи олаётган билим сифатига таъсир кўрсатади, дейишлик кўлгилидир. Шундоқ экан, рўмол ўраган ўқувчини мактабдан қувиб, саводсизлар сонини кўпайтиришдан қандай манфаат бор?” деб ёзади “Вечерний Бишкек” газетаси.\nЎшдаги 22 сон ўрта мактабининг директори Муҳаббат Усмонова бу каби келишмовчиликларнинг олдини олиш учун ота - оналар ўртасида тушунтириш ишлари олиб борилаётганини айтади:\n- Ота - оналарга ўқувчилар мактаб ташқарисида истаган кийимларини кийиш ҳуқуқига эгалиги, лекин мактабда ягона форма талаб қилиниши тушунтирилмоқда. Ҳозиргача бирор бир ўқувчини рўмол ўрагани учун мактабдан ҳайдаганимиз йўқ,- деди Муҳаббат Усмонова.\nҚирғизистонда сўнги уч йил мобайнида ягона мактаб формаси борасида турли тортишувлар давом этиб келмоқда. Қирғизистон таълим вазирлиги ҳар йили мактабларда ягона форма жорий этиш тўғрисида қарор чиқаради. Бироқ қирғиз матбуоти, диндорлар ва ҳуқуқ ҳимоячиларининг норозиликлари туфайли бу масала тўла ҳал этилмай қолади.


Насроний атиргули (22-қисм) | Azon.uz - Ахборот-таҳлилий портал\nНасроний атиргули (22-қисм)\n2015 23:00 09.10.2019\nБир куни хаёлимга келмаган иш рўй берди. Шоҳидлардан бўлган бир немис қиз билан майдонга чиққандим. Бир идорага кирдик. Бу ерда Исонинг буюрганларини гапириб бераётгандик. Мудир бизни қизиқиш билан эшитаётганди. Зотан, бизни қизиқмасдан эшитишнинг иложи йўқ эди. Биз давр муаммоларини тилга олиш билан мақсадга ўтардик. Бир қарасам, эшик олдида отам ўтирибди. Бир томонда идора эгаси билан иш юзасидан гаплашаётган экан. Овозимни ўхшатгани учун қарабди, ғазаб билан сўради:\n– Майдонга чиқдик, ота.\n– Менга ота дема! Майдонинг нимаси?!\nНима бўларди, экин майдони, уруғ экилиб, ҳосили ўриладиган жой. Дунё ҳам экин майдонига ўхшайди. Қуръонни тафсир қилганлар инсон уруғи қадалган раҳмни “экин ери” дейишган, инсон экиладиган ер маъносида. Ва инсон етиштирадиган ер майдони аёлдадир, дея тафсир қилишган. Бизнинг майдонимиз ҳам даъват қилинадиган майдон эди. Дунёнинг ҳамма жойи биз учун экин майдони эди. Аввал фикрларимизни экардик, кейин ўрардик. Яъни экин майдони, баъзи мусулмонларнинг фикрича, инсон экиладиган жой биз учун фикр экиладиган ер эди.\nОтамга бироз тушунтирмоқчи бўлдим. Идорадаги немислар бизга қараб туришганди. Отам ўзини йўқотиб қўйди:\n– Бўпти, сени энди уйдан ҳам ҳайдайман. Бор, ўзингга жой топ! Сендай болам йўқ!\nОббо, одамлар!.. Жоҳилликни ўрнига қўйиб уддалашади.\nАро йўлда қолган умид\nМен ота-онамни ташлаб, биродарларимнинг ёнига кетдим. Бу пайт ўн саккиз ёшда эдим. Ҳеч ким менга дахл қилолмасди. Баъзан умумий бошпанага тушган турк қизларини кўргани борар, уларнинг устида ишлардим. Уларнинг афтода ҳолини ҳеч қачон унутолмасам керак. Оиласидан зулм кўргани учун қочиб чиққани иддао қилинадиган қизлар шу ерда эди. Бири ўн ёшда, бошқаси ундан ҳам кичиклигида оиласидан тортиб олинганди. Бошқа бирови бўйига етганида ҳаром ҳаётни эркинлик санаб, оиласидан қочиб бу ерга келганди. Ўша ётоқхонада таниганим Нажло исмли қизни унутмайман. Уни беш ойда насроний қилиб улгургандим. Бу менинг энг муваффақиятли хизматим бўлганди. Ҳозир мен бошқа диндаман, у эса ҳалиям Иегова шоҳиди. Агар мени ўқиётган бўлсанг, сенга айтяпман, Нажло, ўтинаман, мени кечиргин! Сенга айтганларимнинг камида ярми ёлғонлар ва янглишлардан иборатлигини бил. Олдинга қара, Нажло. Аллоҳга бўлган муҳаббатинг борлигича қолсин, Исо алайҳиссаломга ҳам эҳтиромда бўл, ҳақиқий Инжилга ҳам иймон келтир, лекин Аллоҳнинг сўнгги ва ҳақ дини Исломга кел, ҳақ бўлган барча нарсаларни шунда топ!\nОнам худди мендан куч олаётгандай ҳаракат қиларди. Уч кунда битта китобни ўқир, ҳар куни ўз устида ишлаб, ўзини ривожлантириб борарди. Бу орада мендан қайғуриб эзиларди. Мени соғинарди, насронийлигимдан ўкинарди. Отам мени уйга қўймасди. Аслида онамнинг ҳолатини ҳам унча хушламасди.\n– Мутаассиб бўлиб кетяпсан, Исломда бошни ўраш йўқ. Профессор Яшар Нури Ўзтурк айтганини ўз қулоқларим билан эшитдим. Боши очиқ аёлга сен очиқ эмассан, деди. Сен ундан ҳам яхшироқ биласанми? – дерди.\nБир ёзувчи айтганидек, динида яшашни ҳам истамасди, лекин динини мукаммал билган мусулмон бўлишга ҳам қўймасди. Бир қанча иборалар ўйлаб топганди: “Кофир, лекин иймонли”, “Мусулмон, лекин кофир”, “Бутга сиғинади, лекин ҳидоятга келган” . Отам мени уйга қўймагани учун укамни мактабига бориб кўрардим. Уни тўйиб-тўйиб бағримга босиб келардим. Укам бир кун менга шундай деб қолди:\n– Опа, катта бўлганимда сизнинг динингизга кираман.\nБу хурсандчиликдан ичимга сиғмадим. Лекин бу гапининг ўзи кифоя эмасди. Уни яхшигина Қуръондан узоқлаштиришим керак эди. Шундай ўқитишим керак эдики, ҳеч қачон Қуръонни тилига олмасин. Уғурни кўргани боришимни отам эшитибди. Мактаб масъулларига боламни ҳеч ким билан учраштирмайсизлар, деган маънода танбеҳ берибди. Мени мактабга киргизишмади, икки ойдан ошиқ вақт укамни кўролмадим. Уни қаттиқ соғингандим. Отам уйда эмасдир деб бир кеча уйга бордим. Аксига олиб эшикни отам очди. Мени кўриб ғазаби тошиб кетди:\n– Укамни кўришга келдим, ота. Ўтинаман, мени қийнаманг, уни кўрай.\n– Сенинг биродарларинг бор-ку! Ўшаларга бор, улар учун ҳаммамизни фидо қилгансан!\n– Ўтинаман, ота! Уни бир бор кўрай.\nУғур овозимни эшитибди, ҳамон ташқарига чиқди:\n– Опажон, хафа бўлманг, катта бўлсам, сизни ёнимга оламан!..\nЖигарим. Шундай ўкиниб-хўрсиниб йиғлардики, унинг ўша ҳолати кўз олдимдан ҳеч қачон кетмади. Отам уни жеркиб-силтаб уйга киргазиб юборди.\nМен ҳам йиғлай-йиғлай отамга охирги сўзларимни айтдим:\n– Сизни кечирмайман, ота! Иегованинг сизга раҳми келсин! Кетаман, ҳеч қачон юзимни кўрмайсиз!\n– Сенинг шу насроний юзингга кўзим учиб турибдими? Даф бўл уйимдан, қайтиб қадамингни қўйма!\nОрқамдан онам гапириб қолди:\n– Тўхта! Шошма, мени кутгин, Жамила, сен билан гаплашишимиз керак. Эшит, бу жуда муҳим. Бир умр эсингдан чиқмайдиган гап айтаман сенга.\nЙиғлардим, онамни эшитмасдим ҳам. Кўчага чиқиб, катта йўлдан қарши томонга ўтдим. Онам уй шиппаклари билан орқамдан югуриб, менга гапириб келарди:\n– Жамилам! Болажоним мени кутгин! Сен билан жиддий бир нарса гаплашмоқчиман.\nМенга қараб югуриб келаётганида ҳеч кутилмаган воқеа юз берди: онамни бир такси уриб юборди.\n– Онам! Жоним онам! Сиз ўлманг, мен ўлай!..\nОғзимдан чиққан сўзлар шу бўлди.\nДарров бориб онамни қучоқлаб олдим. Одамлар бошимизга тўпланди. Бир немис: “Ҳозироқ касалхонага олиб боришимиз керак”, – деди. Бошқаси:\n– Аёл ўлган, бунинг кераги қолмади, – деб қўйди.\n– Нима?! Онам ўлдими?!\nГерманиянинг зулматини йиртгудек бўлиб бақирдим:\n– Онажон! Ўлманг! Ўтинаман, онажон! Жоним онам, мусулмон бўлсангиз ҳам мен сизни севаман!\nАтрофим менга тасалли берадиганлар билан тўла эди. Онам бўлса қонга буланиб ерда ётарди. Устига ўзимни ташлаб, бор овозим билан йиғлай бошладим. Ўша кезлардаги изтиробимни ифодалай олмайман. Бунинг иложи йўқ. Худди ҳамма машаққатлар қўлини қўлга бериб мени қоплаб олгандай эди. Ичим, юрагим, кўнглим ёнарди. Ҳар бир заррам парчаланарди. Онагинам, зарра имони билан ҳеч чекинмай мужодала қилган онам. Мен учун жонини фидо қилган онам.\nПолициячилар келди, ортидан “Тез ёрдам” машинаси ҳам. Онамни касалхонага олиб кетишмоқчи. Полициячи онамни қучоқлаб йиғлаётганимни кўрарди, лекин негадир яна атрофдагилардан сўради:\n– Бу ўликни танийдиганлар борми орангизда?\nАлам билан бақирдим:\n– Уни ўлик деманг! Онамни ўлик деманг, унинг онаси ўлган деманг, илтимос. Бундай деманг, онамнинг ўлганини тан олиш жуда қийин. Онанг ўлди, деган жумлага ўрганган эмасман, бошқа нарса денг, бошқа нарса денг!\nПолиция таъзия изҳорига қўшиб мендан узр сўради. Шок ҳолатидан чиқолмасдим, лекин полиция ходими вазифани бажариш учун мендан ёрдам сўради.\n– Онангизнинг эри борми? Ҳолатни унга билдиришимиз керак…\nУйни таърифладим. Кетишди, кўп ўтмай отам келди. Бу орада онамни ўлик халтасига қўйишганди. Отам унга қараб фақат бир нарсани сўрарди:\n– Ким у, ўлик ким?\nПолиция ходими жавоб берди:\n– Ўлган сизнинг рафиқангиз экан, қизингиз айтди.\nОтам жон аччиғи билан ёнимга келди, ҳамма нарсани унутганди:\n– Қизим, болажоним, Жамилам, булар нима деяпти? У ердаги онангми?\nЎз ҳолимни қўйиб отамга қайғура бошладим. Кейин Уғурни уйда қолдириб, биз онам билан касалхонага келдик. Жоним онам ўша кеча ўликхонада қолди. Отам ўликхона олдида эрталабгача йиғлади. Мени ташқарига чиқаришди. Амакимларга қўнғироқ қилиб бор гапни айтдим ва Уғурни уйдан олишларини эслатдим.\nКейин эрталабгача кўчаларда йиғлай-йиғлай айланиб юрдим. Иеговага дуо қилиб, менга сабр бер, дедим. Номини нима десам ҳам дейин, У мақсадимни биларди. Унга юзланганимни, Ўзидан сабр истаётганимни биларди.\nСинан Пошо: “Муҳаббат сўзлари қуш тилидир, тушунмоқ учун Сулаймон бўлиш керак”, – дейди. Менинг азобимни англамоқ учун фақат мен бўлиш керак. Онам учун шунчалик ёндим, шунчалик куйдимки, гўё дунё онам учун ёнаётгандек бўлди. Оташимдан олов чиқарди. Вильям Шекспир: “Муҳаббат кўзда эмас, қалбда кўринади”, – деган. Мен унинг аксини иддао қиламан. Ошиқнинг ҳамма нарсасида унинг ошиқлигини билиш мумкин. Лекин менинг изтиробимни, қайғумни четдан қандай тушуна олардингиз? Эй онаси ҳали тириклар! Онангиз ўлмасдан аввал у билан тўйиб-тўйиб гаплашинг, ўтинаман. Уни бағрингизга босинг, ўпинг. Мен учун ҳам уни бағрингизга босинг. Менинг кўйимда ўлиб кетган онажонимни жаннатга тушмасимдан кўролмайман. Лекин сизнинг онангиз ҳаёт бўлса, бағрингизга боса оласиз. Сиз ҳануз имкониятингизни қўлдан бермадингиз. Ўлмасдан олдин онангизнинг қийматини билинг.\nЭртаси куни мен, отам, Уғур ва амаким онамни ўликхонадан чиқардик. Онамни яхши кўрадиган одамлар у ерда эди. Амакимнинг ўзига мафтун бир қизи бор эди, у ҳам Америкадан онам учун келди. Бу қиз ҳамма жойда бошқалардан ўзини устун қўйишни истар, ўзини ҳаммадан гўзал ҳисоблар, кўрган одам унга ошиқу маҳлиё деб ўйларди. Ҳамманинг эътиборини ўзига жалб қилган, ўзига маҳлиё, худбин, ҳаддан ортиқ ўзига бино қўйган, ҳеч ким билан чиқишолмайдиган, ҳамманинг гап-сўзидан бошқача маънолар чиқаришга уринадиган, одамларни ўзидан бездирган, ўзини устун санайдиган одамлардан жуда қаттиқ нафратланаман. Лекин унинг онам учун Америкадан етиб келиши унга бўлган нафратимни йўқотди. Демак, нафратни ўчириш учун ҳам инсон ҳаракат қилиши керак экан.\nОнажоним ёпинчиқ ўраган келиндек тобутда ётарди. Жоним онам. Сизга ўлим ҳам ярашибди. Худди мени эшитаётгандай эгилиб қулоғига шивирладим:\n– Оҳ, онажоним, имон келтирсангиз нима бўларди? Абадий тупроқ бўлмасдингиз. Мени ҳам қайғуга қўймасдингиз…\n1-қисм 2-қисм 3-қисм 4-қисм 5-қисм 6-қисм 7-қисм 8-қисм 9-қисм 10-қисм 11-қисм 12-қисм 13-қисм 14-қисм 15-қисм 16-қисм 17-қисм 18-қисм 19-қисм 20-қисм 21-қисм\nНасроний атиргули роман Амина Шенликўғлу Мақолалар\n1721 23:00 04.11.2019\n1114 12:30 04.11.2019\n1758 23:00 01.11.2019\n1608 23:00 31.10.2019\n1474 23:00 30.10.2019\n1816 23:00 29.10.2019


ЎзА - "Янгиҳаёт"да янги ҳаёт бошлади\n"Янгиҳаёт"да янги ҳаёт бошлади\nСўнгги йилларда жиноятчиликни камайтириш, билиб-билмай қалтис ишга қўл урганларни афв этишга жиддий эътибор қаратилмоқда.\nАфв этиш принципи замирида қонунийлик ва адолат уйғунлигини кўриш мумкин.\nҚилган хатоси учун чин кўнгилдан пушаймон бўлган, жиноятни билиб-билмай содир этган, тузалиш йўлига қатъий ўтган маҳкумлар Президентимиз томонидан афв этилаётгани бошқаларга ҳам катта сабоқ бўламоқда.\nАфв этилган шахсларни оиласи ва яқинлари бағрига қайтариш, ижтимоий ҳаётга мослашиб, фойдали меҳнат билан шуғулланиши, соғлом турмуш тарзини йўлга қўйиб, жамиятда муносиб ўрин топиши учун уларга кўмак бериш юзасидан ҳам қатор чора-тадбирлар амалга оширилмоқда.\nЎзбекистон Республикаси мустақиллигининг 29 йиллиги байрами муносабати билан Президентимизнинг 2020 йил 27 августда «Озодликдан маҳрум этиш жойларида жазо муддатини ўтаётган, қилмишига чин дилдан пушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида»ги фармони эълон қилинди.\nЮртимизда олиб борилаётган халқимизга хос кечиримлилик, инсонпарварлик ва бағрикенглик фазилатларини ўзида мужассам этган мазкур фармонга биноан жазо муддатини ўтаётган ва тузалиш йўлига қатъий ўтган кўплаб фуқаролар афв этилиб, оилалари бағрига қайтди.\nАйримларининг эса жазо муддатлари қисқартирилди.\nАфв этилган фуқаролардан бири Наманган туманининг «Янгиҳаёт» маҳалласида яшовчи, 1976 йилда туғилган Дилмурод Раҳмоновдир.\nД.Раҳмонов олий маълумотли биология фани ўқитувчиси эди. Тумандаги 32-мактабнинг илғор педагоглари сафида ўқувчиларга фан сир-асрорларини ўргатарди. Тақдирни қарангки, у 2013 йилда Жиноят кодексининг 244-моддаси 1-қисми, 246-моддаси 1-қисми, 159-моддаси 1-қисми билан айбланиб, 9 йил муддатга озодликдан маҳрум қилинганди.\nҚилмишидан чин кўнгилдан пушаймон бўлиб, тузалиш йўлига қатъий ўтганлиги учун давлатимиз раҳбарининг фармонига асосан ўталмай қолган 2 йилу 2 ой 2 кун озодликдан маҳрум этиш жазоси муддатидан олдин шартли синовга алмаштирилиб, яшаш манзилига – оиласи бағрига қайтарилди.\nД.Раҳмонов уйга қайтгач, унга бир марталик бир миллион тўрт юз ўттиз бир минг сўм миқдоридаги моддий ёрдам кўрсатилди. Туман ҳокимлиги, Маҳалла ва оилани қўллаб-қувватлаш вазирлиги туман бўлими, маҳалла фуқаролар йиғини вакиллари у киши билан учрашиб, муаммолари ўрганилди, орадан кўп ўтмай ишга жойлаштирилди.\nДилмурод қилмишидан чин кўнгилдан пушаймонлигини, келгусида халқимизга, Ватанимизга сидқидилдан хизмат қилишини билдирди. 3 нафар фарзандини ўқитиб, уларни Ватанга сидқидилдан хизмат қиладиган кадр этиб тарбиялашга ваъда берди. Ишонч ва имконият учун Юртбошимиз ва ҳукуматимизга ўз миннатдорлигини изҳор этди.\nМухтасар айтганда, Президентимизнинг афв этиш тўғрисидаги фармони қанчадан-қанча кўнгилларга шодлик, оилаларга ҳаловат ва рўшнолик улашди. Бу чинакам инсонпарварлик намунаси, юксак бағрикенглик ифодасидир.\nСожидахон НАЖМИДДИНОВА, ЎзА


Бир гуруҳ ўзбекистонлик талабалар Қозоғистондан ватанга қайтмоқда\nТОШКЕНТ, 7 январь. /«Дунё» АА/. Қозоғистонда таҳсил олаётган 35 нафар ўзбекистонлик талаба бугун Тошкентга қайтмоқда, деб хабар қилмоқда «Дунё» АА мухбири.\n“Ўтаётган ҳафта давомида ўзбекистонликлар қўшни Қозоғистондаги воқеаларни катта ҳаяжон билан кузатмоқда, - деб ёзган Қозоғистон давлат юридик университетида таҳсил олаётган ўзбекистонлик талабалар ота-оналари қўмитаси раиси Тўра Тўраев ўзининг Телеграм-каналида. - Ва кўпчилик ушбу мамлакатда бўлиб турган ўз яқинлари ҳаёти учун қайғургани ҳақиқат. Булар орасида Нарикбаев номидаги Қозоғистон давлат юридик университетида таҳсил олаётган талабаларнинг ота-оналари ҳам бор.\nЖонажон юртимиз ва қўшни давлатларда тинчлик бардавом бўлсин”.\nЗарурат туғилганда юртдошларимиз исталган вақти Ўзбекистоннинг Нур-Султон (телефон: +7 771 020 36 73), Олма-ота (телефон: +7 777 950 44 33) ва Оқтов (телефон: +7 777 599 00 51) шаҳарларидаги дипломатия ваколатхоналарига мурожаат қилишлари мумкин.\nЕвропалик эксперт: Ўзбекистон фаол ёшлар...\nЕвропа Осиё тадқиқотлари институти катта ҳамкори Альберто...\nТуркиядаги зилзилада Ўзбекистон фуқарола...\nЯкшанба куни Туркиянинг шарқий ҳудудида 5,7 балли ер силкиниши кузатилди....


26 феврал 2021, Тошкент вақти: 03:02\nТОШЛОҚ. “Мен – Маҳбуба Қодирова, Фарғона вилояти Тошлоқ туманидан ёзмоқдаман. Онам Ижобатхон Ҳасанова Фарғона нефтни қайта ишлаш заводида ишлар эди. 1996 йил 12 ноябрда иш вақтида йўқолиб қолган. Ўшанда акам – 14, мен 12 ёшда эдик. Завод бизга ҳеч қандай ёрдам бермади. Ака-сингил жуда қийналиб яшадик. 2000 йилда уйимиз ёниб кетиб акам касалхонага тушди. Заводга мурожаат қилдим, лекин ёрдам беришмади. Акам 5 ой касалхонада ётиб вафот этди.\nБу орада онам қотиллик қурбони бўлгани маълум бўлди. Ўша машъум кунда заводнинг маст ҳолатдаги ишчилари бензин ўғирлаган ва буни онам кўриб қолиб, “Ўғрилик қилманглар, акс ҳолда завод раҳбариятига айтаман” деган экан. Ўғрилар онамнинг бошига тош билан уриб ўлдириб, сўнг жасадини кокс ичига кўмиб эритиб юборган экан...\nЗаводдан товон пули сўрадим. Қон-қон йиғлатишди. Заводнинг бир сўми ҳам пул экан-у, ўлган одамнинг қадри йўқ экан. Қайта-қайта мурожаатларимдан кейин 10 миллион сўм ёрдам пули берилди.\nКейинроқ 96 ярим миллион сўм товон пули ҳисоблашди. “Ярми сенга, ярми акангга аталган, марҳум акангнинг меросхўри эканингни нотариус орқали исботла” дейишди. Менга тегишли экани айтилган 48 миллион сўмни пластик картамга ўтказиб беришди. Аммо нотариусдан ҳужжат олиб келсам-да, марҳум акамнинг улушини беришмади. Даъво муддати ўтган деб баҳона қилишмоқда. Мутасаддилардан товон пулини тўлиқ ундириб беришларини сўрайман”.


13:29 25.09.2017 (Янгиланган 16:06 29.09.2017) Ҳавола олиш\n© Sputnik/ Руслан Ярошенко\nBMX-фристайл бўйича Россия чемпионати финал мусобақалари\nСочида бўлиб ўтган Россия BMX-фристайл чемпионатининг финал баҳсида олинган фотолавҳамиз билан танишинг.\nКеча Сочида BMX-фристайл бўйича Россия чемпионатининг финал мусобақалари бўлиб ўтди. Унда эркаклар орасида Ирек Ризаев ва аёллар орасида Елизавета Подсадских ғолиб чиқишди. Эслатиб ўтамиз, август охирида Ризаев BMX-фристайл бўйича жаҳон чемпионатида бронза медали совриндори бўлган эди.\nBMX – инглиз тилидан Bicycle Moto Xtream иборасидан олинган. Буни велосипедда экстримал трюклар бажариш деб тушуниш мумкин. Аслида, ушбу турдаги велосипедлар ёш болаларни мотокросс спортига тайёрлаш учун Англида ишлаб чиқарилган. Кейинчалик эса у мустақил спорт турига айланган.\nBMX-фристайл 2020 йилда Токиодаги ёзги Олимпиада ўйинлари таркибига киртилган.


G7 саммити: коронавирусни муҳокама қилган раҳбарлар қоидаларга риоя қилдими? (фоторепортаж) | Qalampir.uz\nG7 саммити: коронавирусни муҳокама қилган раҳбарлар қоидаларга риоя қилдими? (фоторепортаж)\nОлам\t12 Июнь 10:21 5369\nАввал хабар берганимиздек, кеча, 11 июнь куни Англиянинг Корнуолл яриморолининг Атлантика соҳилидаги Карбис-Бэй шаҳрида “Катта еттилик” (G7) давлатлари раҳбарларининг саммити бошланди. Буюк Британия, Германия, Италия, Канада, АҚШ, Франция ва Япония ҳамда Европа Иттифоқи раҳбарлари иштирокидаги биринчи сессия коронавирус пандемиясидан кейин дунёни тиклашга бағишланган.\nУчрашув икки йил ичида илк бор юзма-юз форматда ёпиқ эшиклар ортида ўтказилмоқда. Саммитда дунёнинг энг қашшоқ мамлакатларида яшовчи қизларнинг таълим олиш имкониятлари ҳам муҳокама қилинади. Саммит очилишидан бироз аввал шаҳзода Уильямнинг рафиқаси, Кембриж герцогиняси Кейт Миддлтон ва АҚШнинг биринчи хоними Жилл Байден мактабгача таълимга бағишланган давра суҳбатида қатнашган.\nСаммит бошланишидан аввал раҳбарлар анъанавий расмий суратга тушишган. Суратга тушиш жойи сифатида қумли пляж танланган бўлиб, унинг устига ёғоч платформа ўрнатилган. Суратга тушишда ҳам коронавирус пандемияси ўз таъсирини кўрсатган. Дастлаб, сиёсатчилар тирсаклари билан саломлашишган ва суратга олиш пайтида улар одатдагидек бир қаторда эмас, балки икки қатордан туриб, ижтимоий масофага қатъий риоя қилган.\nМарказда, биринчи қаторда учрашув мезбони сифатида Буюк Британия Бош вазири Борис Жонсон бўлган. Унинг ўнг томонидан АҚШ Президенти Жо Байден ва Канада Бош вазири Жастин Трюдо, чап томонидан эса Франция Президенти Эммануэль Макрон ва Германия канцлери Ангела Меркель жой олган. Иккинчи қатордан Европа Кенгаши раҳбари Шарль Мишель, Япония Бош вазири Йошиҳидэ Суга ва Италия Бош вазири Марио Драги ҳамда Европа Комиссияси раҳбари Урсула фон дер Ляйен ўрин олган.\nСуратга тушгандан сўнг, раҳбарлар ижтимоий масофани унутиб қўйган. Байден ва Макрон конференция хонасига бир-бирини қучоқлаб кириб борган. Америка Президенти Макронга нимадир айтаётганда, фон дер Ляйен, Мишель, Суга, Драги ва Трюдо уларга жуда яқин юрган.\nБиринчи ишчи сессия якунлангач, G7 раҳбарлари саммит ўтказилган жойдан 70 км узоқликдаги Корнуоллнинг “Эден” ботаника боғига кўчиб ўтган. Улар Буюк Британия қироличаси Елизавета II томонидан меҳмон қилинган. Расмий кечки овқатда 95 ёшли монархдан ташқари унинг ўғли, Уэльс шаҳзодаси Чарльз рафиқаси Камилла билан, шунингдек, Кембриж герцоги ва герцогиняси Уильям ва Кейт ҳам қатнашган.\nМаълумот ўрнида, саммит 13 июнга қадар давом этади.\nсаммит Катта еттилик\n02 Август 13:59 31765\n03 Август 15:51 24800\n04 Август 12:37 20119


Ипак йўли бўйлаб... фоҳишалар карвони - 18 Апреля 2008 - Ҳимоячи\nГлавная » 2008 » Апрел » 18 » Ипак йўли бўйлаб... фоҳишалар карвони\nИпак йўли бўйлаб... фоҳишалар карвони\nҲиндистоннинг Гоа шаҳрида ўзбекистонлик тўрт аёл фоҳишаликда айбланиб қамоққа олинди. Бу хабарни Ҳиндистонда нашр этиладиган “Navhind Times” газетаси тарқатди.\nГоада қамоққа олинган ўзбек аёллари билан суҳбатлашган ҳинд журналисти Нандкумар Каматнинг ёзишича, бу аёллар ўз мамлакатидаги оғир иқтисодий шароит сабаб сайёҳларга сероб бўлган бу шаҳарга иш излаб келган. Лекин оддий иш эмас, балки фоҳишалик учун.\n“Ўзбекистон,- деб ёзади муаллиф, - бой тарихи ва маданияти борлигига қарамай, бугунги кунда тарихий ипак йўли орқали Бирлашган Араб Амирликлари, Таиланд, Малайзия, Индонезия, Туркия сингари мамлакатларни фоҳишалар билан таъминлайдиган мамлакатга айланиб қолди”.\nШоира Дилором Исҳоқова бу айблов нақадар аччиқ бўлишига қарамай, ҳинд журналистининг ҳақ эканини таъкидлади.\n“Буни эшитиш жуда оғир ва бу битта ўқ ейиш билан баробар. Лекин бу бор гап. Бу ҳақиқат. У жуда тўғри гапирган. Бошқа давлатларга бориб фоҳишалик қилиш, мардикорлик эмас, қулчилик қилиш битта дарахтнинг мевалари. Бу дарахт илдизи бизнинг бугунги иқтисодий ва сиëсий тизимимиздир”,- деди Д.Исҳоқова.\nЎзбекистонлик инсон ҳуқуқлари ҳимоячиси Суҳроб Исмоиловнинг айтишича, бугунги кунда иш излаб мамлакатдан чиқиб кетган ўзбек аёллари сони қанча экани ҳақида аниқ маълумот йўқ.\n“Бухоро, Фарғона ва Хоразм вилояти бўйича ўтказган тадқиқотларимиз шуни кўрсатяптики, (хорижга чиқаётган) қарийб 70 фоиз аëллар том маънода инсон савдоси қурбони бўлиб кетмоқда. Уларнинг кўпчилиги мана шу ноқонуний жараëн ташкилотчилари, одам савдосини уюштирувчилар гапларига ишонади. Уларга, асосан, савдо дўконларида сотувчилик, баъзи ҳолатларда ресторанларга, ўша ердаги оилаларда энага бўлиб ишлаш таклиф қилинади. Биз ҳозир ўсаётган бир тенденцияни кузатяпмиз. Мана шу қурбонлар орасида ўзининг қанақа турдаги ишга кетаëтганини билиб турган ëш хотин-қизлар ҳам учраяпти”,- деди С.Исмоилов.\nХўш, ҳукумат одам савдоси олдини олиш учун қандай ишлар қиляпти?\nСуҳроб Исмоилов фикрича, паспорт бўлимларига осиб қўйилган плакатлар билан иш битмайди. Одам савдоси ва унинг оқибатлари тўғрисида деярли ҳар кун ОАВда гапирилиши керак.\n“Бундан ташқари, ҳозирги кунда парламентда ҳам инсон савдосига қарши қонун лойиҳаси муҳокама қилиняпти ва шу кунларда қабул қилиниши кутиляпти. Лекин бу қонун шу муаммога қарши қандай курашиш механизмлари ташкил қилади, буни билмаймиз. Чунки фуқаролик жамияти ушбу қонун муҳокамасига жалб этилмаяпти. Жараëн ëпиқ тарзда ўтяпти. Шунинг учун қандай муқобил механизмлар киритиш, айниқса, шу муаммо ечимида жамоат назорати ўрнатиш қолиб кетяпти”,- деди ҳуқуқ ҳимоячиси.


Вазир Музаффар Солиев ишдан кетди, Ботир Зокиров огоҳлантириш, Абдураҳмон Абдувалиев ҳайфсан олди.\nУй-жой коммунал хўжалик вазири Музаффар Солиев ишдан олинди.\nМаълум бўлишича, 4 январ куни Вазирлар Маҳкамасида президент топшириғига асосан бош вазир Абдулла Арипов ва президент администрацияси раҳбари Зайнилобиддин Низомиддинов раҳбарлигида йиғилиш ўтказилган. Йиғилиш якунлари бўйича давлат раҳбарига ахборот берилган. Давлат раҳбарининг 5 январдаги фармонига биноан Музаффар Солиев ишдан олинган, бундан ташқари, Транспорт вазири ўринбосари - Автомобил йўллари қўмитаси раиси Абдураҳмон Абдувалиевга ҳайфсан берилган, шунингдек, қурилиш вазири Ботир Зокиров огоҳлантирилган.\nУнга камчиликларни бартараф этиш ва чорадан тўғри хулоса чиқариш учун 6 ой муддат белгиланган, агар бу вазифани уддалай олмаса, у ишдан олиниши мумкин.\nАбдураҳмон Абдувалиев 2017 йил мартидан буён Автомобил йўллари давлат қўмитасига раислик қилиб келади.\nМуқаддам мудофаа вазирининг шахсий таркиб билан ишлаш бўйича ўринбосари лавозимида ишлаган Музаффар Солиев Ўзбекистон президентининг 2017 йил 5 июлдаги фармонига мувофиқ уй-жой коммунал хизматлар вазири этиб тайинланганди.\nУ лавозимдан четлатилгани тўғрисидаги хабарлар олдинроқ пайдо бўлган, бунга сабаб сифатида унинг зиммасига юклатилган вазифаларга совуққонлик билан ёндашгани, фаолиятида масъулиятсизликка йўл қўйгани кўрсатилган эди. Аммо вазирлик матбуот хизмати бу хабарларни тасдиқламаганди.


Боксчи Санжар Раҳмонов профессионал рингдаги олтинчи ғалабасини қўлга киритди | Бир пиёла чой\n← Обид Асомов Ўзбекистон халқ артисти Ҳусан Шарипов билан бир фильмда суратга тушди\nБугунги кунда эр аёлига бeрадиган маҳрнинг қиймати қанча? →\nБоксчи Санжар Раҳмонов профессионал рингдаги олтинчи ғалабасини қўлга киритди\tPosted on October 9, 2016\tby birpiyolachoy Фото: instagram.com/dcblackkobra\n27 ёшли андижонлик спортчи шу вақтгача мағлубиятга учрамаган 23 ёшли америкалик Жонатан Дайнонгга қарши жанг олиб борди. Олти раунд якунларига кўра, ҳакамлар Раҳмоновни ғолиб деб топди, деб хабар қилмоқда Газета.уз.\nАйни пайтда Санжар Кичик Флойд Мейвезерга тегишли Mayweather Promotions промоутерлик компанияси жангчиси ҳисобланади. Раҳмонов таниқли америкалик мураббий Дьюи Купер қўл остида машғулот олиб бормоқда.\n«Санжар ажойиб жанг олиб борди. Унинг рақиби ҳаваскор боксда яхши бэкграундга эга эди, профессионалда ҳам бирор маротаба ютқазгани йўқ. Санжар учун бу яхши беллашув бўлди.\nНима учун уни «War» (Уруш) деймиз? Мен унга ҳужумкор усулидан келиб чиқиб худди шундай лақаб бердим, у муддатидан олдин ғалаба қозонишга ҳаракат қилади. Раҳмонов рингга чиқасолиб — у хоҳ спарринг бўлсин, хоҳ ҳақиқий жанг — урушга киришиб кетади. Шу билан бирга, Санжар ҳам War билан маънодош, демак бу унинг учун идеал лақаб”, — деди Дьюи Купер Газета.uz’га.\nҲаваскор боксда Санжар Ўзбекистонда хизмат кўрсатган мураббий Зиятдинбек Тойгонбаев қўл остида шуғулланиб, 2009 йилда Осиё чемпиони ва 2013 йилда Ўзбекистон чемпиони бўлди.\nBo'lishamiz:TwitterFacebookGoogleLike this:Like Loading...\tThis entry was posted in Uncategorized. Bookmark the permalink.\t← Обид Асомов Ўзбекистон халқ артисти Ҳусан Шарипов билан бир фильмда суратга тушди


Дарҳақиқат, бугун юртимиз улкан бунёдкорлик майдонига айланиб, айниқса, қишлоқ аҳолиси учун мўлжалланган якка тартибдаги уй-жойлар ўзида миллий ва замонавий меъморчилик анъаналарини уйғунлаштирган ҳолда бунёд этилаётгани ҳудудлар кўркига кўрк қўшмоқда. Бошқача айтганда, Президентимизнинг 2009 йил 3 августдаги “Қишлоқ жойларда уй-жой қурилиши кўламини кенгайтиришга оид қўшимча чора-тадбирлар тўғрисида”ги қарорига биноан бошланган мазкур тадбир бугунги кунга келиб оммавий тус олди.\nЖорий йилда бу каби уйларни қуришга тендер асосида танлаб олинган 1148 та асосий пудратчи ташкилот жалб этилган. Жараённинг узлуксиз ва сифатли бажарилишида эса улар учун зарур бўлган қурилиш ашёларининг арзон нархларда етказиб берилаётгани айни муддао бўлаётир.\n“Қишлоқ қурилиш инвест” инжиниринг компаниясидан олинган маълумотларга кўра, жорий йил охирига келиб ана шундай уйлар сони 11 мингтага етказилади. Уларни замонавий коммуникация тармоқлари билан таъминлаш учун эса 433 километрлик газ, 343,7 километрлик ичимлик суви, 307,3 километрлик электр энергияси тармоқлари тортилиб, 263 километр масофада ички йўллар қурилади, 187 та бозор инфратузилмаси объектлари қад ростлайди. Бу пудратчи қурилиш-монтаж ташкилотлари уй-жойлар билан бирга, саноат ва хизмат кўрсатиш иншоотларини қуришга ҳам фаол жалб этилади, деганидир.\nМухтасар айтганда, мамлакатимизда аҳолининг бахтли турмуш кечиришини таъминлашга қаратилган ишлар самараси қишлоқларда намунавий лойиҳалар асосида қурилаётган уй-жойлар, бу ерда истиқомат қилаётган аҳоли турмуши нечоғли обод ва фаровон бўлиб бораётганида ҳам ўз ифодасини топмоқда.\nМазкур рукндаги бошқа мақолалар: « Таълимга эътибор — келажакка эътибор\tҚадримиз, шаънимиз, ўзлигимиз »


Англия Евро-2016 олдидан Португалия ва Австралия билан ўйнайди - Спорт UZ - Скачать музыку бесплатно новинки музыки 2016-2017\nАнглия Евро-2016 олдидан Португалия ва Австралия билан ўйнайди\nАнглия терма жамоаси Европа чемпионати олдидан иккита назорат учрашуви ўтказади. Daily Mail хабарига кўра, май ойи охирида Ньюкасл ёки Сандерлендда Австралия терма жамоаси билан учрашади. Шундан сўнг "Уембли"да Португалия терма жамоаси билан учрашув ўтказилади. Аввалроқ англияликлар 26 ва 29 март кунлари Германия ва Голландия терма жамоалари билан ўртоқлик учрашуви ўтказиши хабар қилинган эди. - деб хабар бермоқда Stadion.uz нашри.


Европа Иттифоқи бугундан бошлаб АҚШ махсулотларига нисбатан савдо чекловларини жорий қилди.\n28 феврал 2021, Тошкент вақти: 22:58\nБу чекловлар биринчи маротаба амалга оширилмоқда.\nҚарор Жахон Савдо ташкилоти томонидан маъқулланди.\nЖахон Савдо ташкилоти АҚШда экспорт учун ноқонуний солиқ имтиëзлари мавжуд деб хисоблайди.\nЧеклов санкциялари АҚШ молларига божхона тўлавларининг 5 фоизга оширилганлигини тақозо қилади.\nБу миқдорнинг ой сайин бир фоиздан оширилиб борилиши хам кўзда тутилган. Жарималар миқдори йилига 4 миллиард долларни ташкил қилиши мумкин.


Тадқиқот: Янги даво усули Covid-19’нинг оғир шаклда кечишини кескин қисқартириши кутилмоқда - Zamin.uz\n13:12 / 23.07.2020\n«Тажриба талаб даражасида ўтказилгани ва натижалар асосли эканлигига ишонч ҳосил қилиш керак. Тажрибанинг озчилик орасида ўтказилгани даволаш усулининг самарадорлик эҳтимолини камайтиради. Унинг турли гуруҳларга мансуб беморларга таъсири номаълум. Шу боис тажрибани кенгроқ доирада ўтказиш лозим. Шунга қарамай, дастлабки натижалар ёмон эмас», дейди Саттар. “Замин” янгиликларини “Одноклассники”да кузатиб боринг\n“Рутан” янги препарат эмас, унинг коронавирусга қарши таъсири ҳали ўрганилиши керак (видео)\n10-06-2020, 06:00, Жамият\n28-03-2020, 18:00, Жамият


Британия собиқ бош вазири: "Расмий Кремль Литвиненкони ўлдиришга буюртма берган"\n15:26 / 02.06.2016\nБуюк Британия собиқ бош вазири Жордон Браун, Россия махсус хизмати собиқ ходими Александр Литвиненко Кремль буюртмаси бўйича ўлдирилган, деган фикрни илгари сураяпти, деб ёзмоқда The Guardian нашри.\nХабар қилинишича, британ сиёсатчиси ҳокимиятни бошқарган даври хотираларига оид китоб ёзган. Браун унда, Литвиненко ўлимига доир ҳолатларга ҳам тўхталган.\nЖордон Брауннинг таъкидлашича, ФХХнинг собиқ ходимини ўлдириш тўғрисидаги буйруқ "юқоридан" бўлган. Александр 2006 йил ноябрь ойида радиоактив полоний-210 моддаси билан заҳарланган эди.\n«Биз аниқ билардикки, бу қотиллик тепадан буюрилган. Шу боисдан ҳам, Британия ерида шунга ўхшаш янги жиноятлар содир бўлиши эҳтимолини яхши тушунардик», — дейилади китобнинг ушбу жиноятга оид саҳифаларида.\nЖумладан, 2007 йил июль ойида Скотленд-Ярд, Лондонга тадбиркор Борис Березовскийни ўлдириш учун юборилганликда гумон қилинган чечен миллатига мансуб шахсни қўлга олган эди, дея хотирлайди Браун. У шунингдек, Литвиненко ўлимига оид тергов хулосаларини маъқуллашини билдирган.\nБритания суди, Андрей Луговой ва Дмитрий Ковтунларни Александр Литвиненкони заҳарлаганликда айбдор деб топган эди. Суд қарорида шунингдек, «ФХХнинг Литвиненкони ўлдириш амалиёти, жаноб Патрушев ҳамда президент Путин томонидан маъқулланган бўлиши мумкин», деган тахмин ҳам илгари сурилганди.\nСМИ: экс-премьер Британии обвинил Кремль в заказе убийства Литвиненко\nБывший премьер-министр Великобритании Гордон Браун обвинил Кремль в


“Сериалларнинг сифати талаб даражасида эмас, бу ҳолат жамоатчиликнинг адолатли танқидига сабаб бўлмоқда” — Фирдавс Абдухолиқов\nКеча, 21 февраль куни Чилонзор туман судида давлат харидлари тўғрисидаги қонун ҳужжатларида белгиланган тартибда афилланганлик ва манфаатлар тўқнашуви ҳақида маълумот бермаганлик ҳолати бўйича суд мажлислари якунланиб, ҳал қилув қарори эълон қилинди.\nКинематография агентлиги бош директори Ф.Абдухолиқов Маъмурий жавобгарлик тўғрисидаги кодекснинг 175-8-моддаси (Давлат харидлари тўғрисидаги қонун ҳужжатларини бузиш) 4-қисмига асосан қонун ҳужжатларида назарда тутилган тартибда 30 БҲМ миқдорда жарима тўлайди.\nАввалроқ, жорий йилнинг 27 январь куни Абдухолиқов ишни кўриб чиқишда иштирок этиб, судни қизиқтирган саволларга батафсил жавоб берган эди.\nСуд Ф.Абдухолиқов ва унинг адвокати Б.Муқадамов томонидан тақдим этилган маълумотлар, хусусан, сериал суратга олиш учун давлат буюртмаси айрим оммавий ахборот воситаларида эълон қилинганидек, фақатгина “Севимли” телеканалига эмас, бошқа телеканалларга ҳам берилганлиги ҳақидаги маълумотларни инобатга олди. Маълумотда, Кинематография агентлиги томонидан миллий телесериалларни суратга олиш ишлари нодавлат телеканаллар билан ҳамкорликда амалга оширилгани таъкидланди. Кинематография агентлигига нодавлат телеканаллар – MY5, Zo‘r-TV ва Sevimli-TV каналари томонидан расман 15 дан ортиқ лойиҳа тақдим этилган.\nТелесериалларни суратга олиш тўғрисидаги қарор биргина Бош директор томонидан эмас, балки Агентликнинг бирданига иккита – бадиий (Ўзбекистон Республикаси Вазирлар Маҳкамаси томонидан тасдиқланган) ва эксперт кенгашлари томонидан қабул қилинган. Тақдим этилган лойиҳалар орасидан Агентлик Кенгашлари томонидан 3 та лойиҳа танлаб олинган – “Қодирхон” (120 қисм, MY5телеканали, 1,7 млрд. сўм), “Нажоткорлар” (63 қисм, Zo‘r-TV, 1,8 млрд. сўм) ва “Тузоқ”. ” (120 қисм, Sevimli-TV телеканали, 1,8 млрд. сўм).\nБундан ташқари, Агентлик бадиий кенгаши “Орзулар палатаси” (соғлиқни сақлаш соҳаси ходимларининг қаҳрамонлиги ҳақида) телесериалини суратга олиш тўғрисида қарор қабул қилган. Суратга олиш учун “My Films” МЧЖ хусусий студиясига 1,5 миллиард сўм маблағ ўтказиб берилган. Сериал Sevimli-TV канали орқали эфирга узатилиши керак эди. Ажратилган маблағлар мавжуд вазиятдан келиб чиққан ҳолда, “My Films” киностудияси томонидан давлат бюджетига қайтарилган.\nУшбу қўшма лойиҳалар, нодавлат телеканаллар учун, биринчи навбатда, устувор ижтимоий аҳамиятга эга эканлиги таъкидланди. Масалан, Ички ишлар вазирлиги билан ҳамкорликда “Тузоқ” сериали, Соғлиқни сақлаш вазирлиги билан ҳамкорликда “Нажоткорлар” сериали яратилган бўлиб, ундан кўзланган мақсад томошабинларга ҳуқуқ-тартибот идоралари ва соғлиқни сақлаш тизими ходимларининг машаққатли меҳнати ҳақида маълумот беришдан иборат.\nЭслатиб ўтамиз, Ҳукумат томонидан Кинематография агентлигига 12 миллиард сўм ажратилган. Бироқ телеканаллар билан олиб борилган музокаралар натижасида ко-продукция ва биргаликда молиялаштириш бўйича келишувга эришилган. Кинематография агентлиги учун ушбу лойиҳалар инвестиция мақомига ўтган. Маблағнинг 50 фоизи агентлик томонидан, қолган ярми эса телеканаллар ҳисобидан қопланган. Кинематография агентлиги бу каби механизмга ко-продукция, хусусий телеканалларнинг маблағларини жалб қилиб, соҳага қўшимча инвестиция киритиш сифатида қараган. Айнан шу босқичда агентлик томонидан юрист йўқлиги сабабли ҳуқуқий хатога йўл қўйилган. Ф.Абдухолиқовнинг сўзларига кўра, Молия вазирлигига давлат харидлари жараёнида афилланганлик ва манфаатлар тўқнашуви юзага келиши мумкинлиги ҳақида хабар берилмаган, чунки ушбу лойиҳаларга биринчи навбатда инвестиция лойиҳалари сифатида қаралган, давлат харажатларини икки баробар камайтиришга ҳаракат қилинган.\nФақат ўтган йилнинг ўзида Кинематография агентлиги томонидан хорижий киностудиялар билан ҳамкорликда 4 млн долларлик ҳамкорлик лойиҳалари, маҳаллий хусусий студиялар билан ҳамкорликда 3,9 млрд. сўмлик 7 та лойиҳа амалга оширилган. Тошкент, Самарқанд ва Бухорода қиймати қарийб 10 миллион долларлик 8та замонавий кинотеатр қурилган. Бу каби ишларнинг барчаси инвесторларнинг маблағлари эвазига қилинмоқда. Агентлик томонидан маҳаллий хусусий студиялар билан ҳамкорликда умумий қиймати 3,9 миллиард сўмлик 7 та қўшма лойиҳа яратилган. Шу нуқтаи назардан, телеканаллар билан ҳамкорликда сериал суратга олиш ҳам бюджетдан ташқари қўшимча маблағ ҳисобланиб, уларсиз мамлакатимизда кино саноатини ривожлантиришнинг иложи йўқ.\nШунингдек, “Sevimli-TV” телеканали олинган маблағни Кинематография агентлиги томонидан продакшн-студия сифатида белгиланган “Umid Production” хусусий студиясига ўтказиб берган. Бундан ташқари, телеканал ўзининг 50% улушини продюсерлик студиясига ўтказиб берган. Коррупцияга қарши кураш агентлигининг расмий баёноти эълон қилинганидан сўнг, телесериалнинг биринчи фаслини суратга олиш ишлари якунланиб, сериал эфирга узатилганига қарамасдан, “Тузоқ” сериали учун ажратилган маблағни қайтаришга қарор қилган.\nКинематография агентлиги кенг жамоатчилик эътиборига сабаб бўлган “Сабрия” сериали ва хусусий студиялар томонидан суратга олинган бошқа кўплаб сериалларга ҳеч қандай алоқаси йўқ.\nКинематография агентлиги бош директори Ф.Абдухолиқовнинг таъкидлашича,\n“биз миллий сериаллар ишлаб чиқаришни йўлга қўйишнинг дастлабки босқичида турибмиз. Бу ҳар бир мамлакат учун жуда муҳим босқич, у ҳар доим ҳам осон кечмайди, чунки бу учун вақт, тажриба ва инфратузилма талаб этилади.. Барчамизнинг ёдимизда, яқин 2020 йилнинг ўзида телевизор орқали асосан хорижий телесериаллар намойиш этилар эди. Ҳозирда вазият ўзгарган, барча хусусий каналлар асосан миллий телесериалларни намойиш этмоқда. Бироқ, суратга олинаётган сериалларнинг сифати талаб даражасида эмас, бу ҳолат жамоатчиликнинг адолатли танқидига сабаб бўлмоқда. Шу билан бирга, қарор қабул қилинган вақтда Агентликда ваколатли адвокатнинг йўқлиги сабабли юзага келган юридик хатодан афсусдаман. Агентлигимиз юридик хизматини янада кучайтириш ва келгусида бундай ҳолатларнинг олдини олиш чораларини кўрамиз”\nБугунги суд жараёнида адвокат Б.Муқадамов суддан Абдухолиқовнинг хатти-ҳаракатларида ғаразли ният бўлмаганлиги, сериалларни суратга олиш ва давлат маблағларини тақсимлаш бўйича қарорлар бадиий ва эксперт томонидан биргаликда қабул қилинганлиги, сериаллар суратга олинганлиги ва эфирга узатилганлиги, лойиҳалар инвестицион ҳисобланиб, давлат томонидан ажратилган умумий маблағнинг 50 фоизини тежаш имконини берганлиги, маблағлар рейтинги баланд учта нодавлат канал орасида деярли тенг улушларда тақсимланганлиги, шунингдек, Кинематография агентлиги томонидан телесериаллар суратга олиш учун ажратилган маблағлар тўлиқ ҳажмда давлат бюджетига қайтарилганлигини ҳақидаги маълумотларни инобатга олишни сўради.\nАйни вақтда Кинематография агентлиги томонидан сериаллар суратга олиш ва уларнинг мазмун-моҳиятини яхшилаш бўйича тизимли чора-тадбирлар дастури ишлаб чиқилмоқда ва яқин орада таклифлар ҳукуматга кўриб чиқиш учун киритилади.


Водород пероксиди 3% эритма – medu.uz – Дорилар ҳақида маълумотлар ўзбек тилида\nВодород пероксиди 3% эритма\nHome Йўриқномалар Водород пероксиди 3% эритма\nSOLUTIO HYDROGENII PEROXYDI 3%\nПрепаратнинг савдо номи: Водород пероксиди 3% эритма.\nДори шакли: 3% эритма\nВодород пероксиди, натрий бензоати, тозаланган сув.\nТаърифи: Рангсиз, тиниқ, ҳидсиз ёки кучсиз ўзига хос ҳидли эритма.\nАТХ коди: Р08АХ01\nОксидантлар гуруҳига мансуб антисептик восита. Шикастланган тери ва шиллиқ қаватлар водород пероксиди билан ишлов берилганда ундан фаол молекуляр кислород ажралиб чиқиши натижасида жароҳатни механик тозаланиши ва органик моддаларни (протеинлар, қон, йирингни) фаолсизланиши юз беради. Препаратнинг антисептик таъсири стериллизация қилувчи ҳисобланмайди, уни қўллаганда фақат микроорганизмлар сони вақтинчалик камаяди. Водород пероксиди шунингдек гемостатик ва нохуш ҳидни йўқотувчи хусусиятларга ҳам эга.\nСиртга, чайиш ва ювиш учун қўлланади. Оғиз ва томоқни чайиш учун 3% эритмани дистилланган ёки хона ҳароратидаги қайнатилган сув билан 1:11 нисбатда суюлтириб тайёрланган 0,25% эритма сифатида қўлланади.\nБўшлиқларни ювиш учун қўлланмайди. Препарат ишқорий муҳитда, металл тузлари, айрим оксидларнинг мураккаб радикаллари борлигида, ҳамда ёруғликка ва иссиққа барқарор эмас. Препарат болалар ололмайдиган жойда сақлансин ва яроқлилик муддати ўтганидан кейин ишлатилмасин.\n3% эритма 25 мл, 40 мл, 50 мл ёки 100 мл дан флаконларда.


Покистондаги болалар шифохонасида газ портлади, 19 киши жароҳатланди\n15:48 / 22.12.2015\nПокистон шимоли-ғарбидаги Хайбер-Пахтунхва провинциясида жойлашган болалар шифохонасида газ баллони портлаши оқибатида энг камида 19 киши жароҳатланди, дея хабар бермоқда Синьхуа агентлиги маҳаллий ОАВ маълумотларига асосланган ҳолда.\nҲодиса сешанба, 22 декабрь куни тонгда содир бўлган. Маҳаллий телеканал маълумотига кўра, портлаш оқибатида ушбу муассасада даволанаётган етти бола, бу ерга келган саккиз киши ва тиббиёт масканининг тўрт ходими жароҳат олган. Барча жабрланганлар даволашга йўналтирилган, улардан икки нафарининг аҳволи оғир экани айтилмоқда.\nШифохона вакилининг айтишича, портлаш шифохонанинг болалар бўлимидаги баллондан кислород сизиб чиқиши натижасида юзага келган. Бироқ полиция ҳодиса террористик ёки криминалистик мақсадда амалга оширилган бўлиши мумкинлигини ҳам истисно этаётгани йўқ.


Эркаклар бепуштлиги. Давоси борми? | DNK.UZ\nОила қургач, бир йил давомида фарзандли бўлолмаётган жуфтликларда насл қолдириш хусусияти билан боғлиқ муаммолар борлиги тахмин қилинади. Аммо бу тахмин холос. Аниқ маълумот қатор текширувлардан сўнг айтилиши мумкин. Агар эркак яқинлик вақтида безовталик ёки жинсий аъзоларда бирор ўзгариш сезса ва аёлда бир йил давомида ҳомиладорлик юзага келмаса, мутахассисга кўрингани маъқул. Бундай вақтларда биринчи текширув уролог ҳузурида амалга оширилади.\n1 Эркаклардаги бепуштликнинг сабаблари қандай?\n2 Бепуштлик тахмин қилинса, қандай таҳлиллар ўтқазилади?\n3 Текширув шартлари қандай?\n4 Репродуктив тизимга салбий таъсир этувчи омиллар\n5 Жинсий аъзолардаги туғма нуқсонлар насл қолдиришга монеълик қилиши мумкинми?\n6 Эркаклар бепуштлиги ёш кўрсаткичига боғлиқми?\n7 ЭКУ, инсеминация бепуштлик ечимими?\n8 Руҳий зарба!\n9 Эркакларга маслаҳат!\nЭркакларда тўғридан-тўғри насл қолдириш хусусиятига таъсир этувчи сабаблар қуйидагилар бўлиши мумкин. Булар:\nБепуштлик тахмин қилинса, қандай таҳлиллар ўтқазилади?\nБепуштликка тахмин қилинаётган эркак учун бирламчи текширув усули, бу — сперма таҳлили. Текширув давомида сперма таркибидаги сперматазоидлар сони, фаоллик даражаси камлиги ёки шаклининг ўзгариши аниқланса, қайта текширув тайинланади. Агар такрорийсида ҳам аввалгисидек натижа бўлса, қўшимча текширув белгиланади.\nТекширув шартлари қандай?\nТаҳлил натижаси ишончли ва керакли маълумотлар олиш имконини бериши учун текширувдан аввал қуйидагича тайёрланиш тавсия этилади:\nРепродуктив тизимга салбий таъсир этувчи омиллар\nАксарият ҳолларда эркаклардаги репродуктив тизим фаолиятининг меъёрда бўлмаслиги эркак уруғининг зарарланиши ва сифатининг бузилиши билан баҳоланади. Мисол тариқасида бир неча ҳаётий омилларни келтириш мумкин. Булар:\nЭркаклар жинсий аъзоларидаги туғма нуқсонли хасталиклар сифатида қуйидаги ҳолатлар қайд этилади:\nO‘QING: Бепуштлик ташхиси қачон қўйилади?\nЭркаклар бепуштлиги ёш кўрсаткичига боғлиқми?\nМаълумки, аёлнинг биринчи фарзанд кўриши 35 ёш ва ундан юқорисига тўғри келса, ҳомиладорлик оғир кечиши мумкинлигини ҳисобга олиб, ёшга доир меъёрлар келтирилади. Аммо эркакларда ёшга доир чекловлар йўқ. Аммо эркакнинг ёши катталашгани сари соғлом насл қолдириш хусусияти ҳам заифлашиб бориши мумкин. Бироқ организмнинг индивидуал кўриниши ва иммунитетининг мустаҳкамлигига кўра маълум ёш белгиланмаган.\nЭКУ, инсеминация бепуштлик ечимими?\nЭКУ, инсеминация усулларга мурожаат қилишдан аввал эркакнинг умумий ҳолати, белгиланган таҳлиллар натижаси ўрганилади. Аниқланган ҳолатлар юзасидан керакли муолажалар, зарур ҳолларда жарроҳлик аралашувлари ўтказилади. Даволаш ишлари якунлангач, маълум муддат натижаси кузатилади. Ҳеч қандай ўзгариш бўлмаса, қайта текширув ўтказилиб, шунга кўра сунъий инсеминация ёки ЭКУ усуллари тавсия қилиниши мумкин. Тиббиётда бу усуллар 100 фоиз ишончли дея кафолатланмайди.\nАёл фарзандли бўлиши учун умидини сўндирмаса-да, эркак учун бу жиддий эмоционал зарба. Бу вақтда эркакда ўзига нисбатан ишончсизлик, асабийлик, атрофидаги ҳолатларга нисбатан бефарқлик, ўз қобиғига ўралиб қолиш каби ҳолатлар кузатилиши мумкин. Вазиятни назорат қилиш ва олға интилиш учун аёл ва эркакда бирдек қатъият, кучли ирода бўлиши керак.\nАввало руҳиятингизни чўктирманг. Хоҳиш ва ирода бўлса, ҳамма нарсанинг иложи бор. Тўйдан кейин бир йил ўтгач фарзанд бўлмаса, дарров аёлингиз ёки ўзингиздан айб қидирманг. Яхшиси, шубҳаларингизни четга суринг-да, шифокорга кўрининг. Фарзанд кўришнинг эрта-кечи бўлмайди. Шунчаки саломатликка эътибор қилинса бўлгани.\n«Эримнинг ҳаракатлари қўпол…»


Жанаўзенда бир ҳафтада уч марта қўлга олинган Озодликнинг мухбири жаримага тортилди\nҚозоғистоннинг Жанаўзен шаҳрида бир ҳафта ичида уч марта қўлга олиниб, қўйиб юборилган Озодлик радиоси қозоқ хизмати мухбири Сания Тойкен полиция буйруғини бажармаганликда айбдор деб топилди ва суд томонидан 50 500 танга (тақрибан 135 доллар) миқдорида жаримга тортилди.\nСания Тойкенга нисбатан суд 12 март куни бўлиб ўтди. Тойкен айбловни тан олмади ва суд жараёнини журналистик фаолиятига тўсқинлик қилиш мақсадидаги сиёсий буюртма деб баҳолади.\nТойкен охирги марта 11 март куни қўлга олинган ва 12 мартгача полиция бўлимида ҳибсда сақланган эди.\nТойкен Жанаўзенда нефть саноатида ишловчиларнинг норозилик намойишларини ёритиб келади. Аввалги сафар қўлга олинганида полиция уни ўз фаолияти ҳақида сўроқ қилган.\nЖанаўзенлик норозилар журналистни ҳибсдан озод қилиш талаби билан ҳам намойиш ўтказдилар.


Тиграй қирғини: Эфиопияда янги уруш олови. У ерда нималар бўлмоқда? – Дарё уз Янгиликлар\nГлавная / Жаҳон / Тиграй қирғини: Эфиопияда янги уруш олови. У ерда нималар бўлмоқда?\nAkbar 15.11.2020\tЖаҳон, Сиёсат Comments Off on Тиграй қирғини: Эфиопияда янги уруш олови. У ерда нималар бўлмоқда? 30 Показы\nЭфиопияда ҳукумат ва айирмачиларнинг «Тиграй озодлик халқ фронти» кучлари ўртасида зиддият авж олмоқда. Тиграй провинциясини назорат қилувчи жангарилар қўшни провинциядаги икки аэропортга ракеталар билан ҳужум қилишган ва бундай ҳужумлар давом эттирилиши тўғрисида огоҳлантиришган. Шунингдек, Эфиопия ҳудудидан қўшни давлат Эритрея пойтахти Асмэрега ҳам ракеталар йўлланган. Қарама-қаршилик оқибатида сўнгги бир неча кун ичида бир неча юз киши ҳалок бўлган.\nЭфиопия ҳукумати ва тиграйлар ташкилоти ўртасидаги кескинлик сўнгги ой ичида кучайиб бориб, қуролли тўқнашувларга айланиб кетди. Amnesty International инсон ҳуқуқларини ҳимоя қилиш ташкилоти маълумотларига кўра, 9 ноябрь куни Май-Кадера қишлоғида жангарилар ҳужуми оқибатида юзлаб кишилар ўлдирилган.\n«Тиграй озодлик халқ фронти» ушбу қирғинга алоқадорлигини инкор этаётган бўлсада, Эфиопия бош вазири Абий Аҳмад ушбу ташкилот раҳбариятини оммавий қотиллик уюштиришда айбламоқда.\nАввалроқ ҳукумат расмийлари «Тиграй озодлик халқ фронти»ни федерал ҳарбийларнинг лагерига ҳужум уюштиришда айблаб, айирмачиларга қарши кенг кўламли ҳарбий амалиёт бошлаш тўғрисида буйруқ берганди. Шундан сўнг икки томон ўртасида ҳаво зарбалари орқали тўқнашувлар бошланиб кетганди.\nТиграй – Эфиопиянинг шимолий провинцияси бўлиб, Эритрея ва Судан билан чегарадош бўлган бу ҳудуд аҳолиси ўзларини тиграйлар деб аташади. Мамлакат маркази ва жанубида яшовчи аҳоли эса амхар халқига мансуб ҳисобланади.\nАэропортларга йўлланган ракета зарбалари ҳақида нималар маълум?\nЭфиопия ҳукумати маълумотига кўра, ракеталар жума куни кечқурун Амхара ҳудудидаги Баҳр-Дор ва Гондэр шаҳарларига қарата учирилган. Ракеталардан бири Гондэр аэропортига тушган ва унинг бир қисмини вайрон қилган.\nЎша вақтда учирилган иккинчи ракета Баҳр-Дор аэропорти атрофига тушган. Қурбонлар ҳақида маълумот берилмаган. Икки аэропортдан ҳам йўловчи самолётлар ва ҳарбий самолётлар парвози учун фойдаланилган.\nАмхарадаги кўнгиллилар федерал ҳарбийлар томонида туриб жанг қилади / AFP\nЎз навбатида, «Тиграй озодлик халқ фронти» ракета зарбалари бош вазир Абийга бўйсунувчи ҳукумат ҳарбийлари томонидан берилган ҳаво зарбаларига жавоб эканини маълум қилган. «Тиграй халқига ҳужумлар тўхтамас экан, бизнинг ҳужумларимиз ҳам кучайиб боради», деган ташкилот вакили Гетачу Реда фейсбукдаги саҳифасида.\nКейинроқ Тиграй телеканалида чиқиш қилган Реда янги зарбалар берилиши эҳтимолидан огоҳлантирди. Унинг сўзларига кўра, кейинги нишон Эритрея пойтахти Асмэра бўлиши мумкин, бу эса ушбу низо икки қўшни давлат миқёсига кўчиши мумкинлигини англатади.\nШанба куни кечқурун Асмэрага Эфиопия ҳудудидан туриб зарба берилгани маълум бўлди. Дипломатик манбасига асосланиб хабар тарқатган Reuters агентлиги маълумотига кўра, шаҳарга камида уч ракета учиб келган, улардан иккиси аэропорт ҳудудига тушган. Тиграйдаги айирмачи кучлар Эритрея Эфиопия ҳукуматига ҳарбий ёрдам кўрсатиб келади деб ҳисоблайди, аммо эритреяликлар ҳукумати буни инкор этади.\nТаҳлил: Эритреяга зарба берилиши нимага олиб келиши мумкин\nBBC’нинг ушбу минтақадаги мухбири Уилл Росс «Тиграй озодлик халқ фронти» Эритрея пойтахтига ракета зарбалари йўлланишидан кейин вазият янада жиддийлашгани ва буни энди тўхтатиб бўлмаслиги ҳақида фикр билдирган. Бунинг оқибатида минтақадаги барқарорлик издан чиқиши мумкин.\nМухбирнинг фикрича, вазият янада кескинлашувига Эфиопия бош вазири 1993 йилдан буён Эритреяга раҳбарлик қилиб келаётган Исайяс Афеверки билан иттифоқ тузгани сабаб бўлади. Энди икки сиёсатчининг умумий душмани бор: «Тиграй озодлик халқ фронти»дан бўлган сиёсатчилар – улар кўп йиллардан буён Эфиопия сиёсий ҳаётида муҳим ўрин тутиб келишарди. Шу жумладан, 1998-2000 йилларда Эритрея билан чегара туфайли бўлиб ўтган урушда ўн минглаб кишилар (айрим баҳоларга кўра икки томондан жами 300 минг қурбон) ҳалок бўлган вақтда ҳам.\nҲарбий ҳаракатлар бошлангач тинч аҳоли орасида минглаб кишилар қўшни Суданга қочиб ўтди / AFP\nҲозирча томонлар халқаро ҳамжамиятнинг тинчлик чақириқларини инкор этиб келишмоқда, минглаб қочқинлар қўшни Судан ҳудудига ўтган.\nЭфиопия бош вазири Тиграйдаги айирмачилар бир неча кун ичида тор-мор этилишини маълум қилганди, аммо у рақибнинг кучларига тўғри баҳо бера олмаган бўлиши мумкин. Тиграйдаги ҳарбий кучлар ҳам ҳарбий ҳаракатлар олиб боришда тажрибага эга ва улар маҳаллий тоғли ҳудудни аъло даражада яхши билишади.\nШу билан биргаликда, кенг кўламли минтақавий низо Эфиопиянинг тинч аҳолиси ва бутун Африка шохи минтақаси учун оғир оқибатларга эга бўлиши мумкин.\nКим ким билан уришмоқда?\n2019 йилда бош вазир Абий Аҳмад Али қўшни Эритрея билан кўп йиллик можаро ҳал қилингани учун тинчлик бўйича Нобел мукофотини олганди. Аммо энди у туфайли янги уруш авж олмоқда.\n2019 йилда Абий Аҳмад Али тинчлик бўйича Нобел мукофотига сазовор бўлганди / GETTY IMAGES\nАйни вақтда 44 ёшда бўлган Абий асли дастурчи бўлиб, 2018 йилда модернизация ҳақидаги шиорлари билан ҳокимиятга келганди.\nМарксча-ленинча социалистик ғоялар асосига қурилган «Тиграй озодлик халқ фронти» партияси узоқ вақт давомида ҳукуматдаги коалиция таркибида бўлган ва умуммиллий даражада таъсирга эга бўлган, аммо Абий Аҳмад даврида ташкилот ва марказий ҳукумат ўртасидаги алоқаларга дарз кетди.\nТиграй етакчилари бош вазирни нотўғри сиёсат юритишда ва тиграйликларни ҳукуматдан четлатишга уринишда айблайди, бош вазир эса уларни коррупцияда ва ислоҳотларни саботаж қилишда. Аҳмаднинг сўзларига кўра, Тиграй қонун таъқибидан қочқинлар учун бошпанага айланган.\n9 сентябрь куни Тиграй ҳукумати марказий ҳукуматга бўйсунишдан бош тортди ва ҳудудий парламент учун сайловлар ўтказишга қарор қилди, марказий ҳукумат эса коронавирус пандемияси туфайли сайловларни бекор қилди.\n3 ноябрь куни Абий Аҳмад маҳаллий айирмачилар минтақага жойлаштирилган ҳарбий лагерга ҳужум уюштиргани ҳақида маълум қилди. Шу куни Эфиопия парламенти «Тиграй озодлик халқ фронти»ни террорчи ташкилот деб эълон қилди, прокуратура эса ташкилотнинг 64 нафар асосий етакчиларини, шу жумладан, ташкилот раҳбари Дебрецион Геберемайклни ҳибсга олишга ордер берди.\n4 ноябрь куни ташқи дунё учун номаълум ҳудуд бўлган Эфиопия шимоли бутун дунё диққат марказидаги ҳудудга айланди. Бу ерда ҳарбий ҳаракатлар бошланди, ҳукумат ҳарбийлари авиациядан фойдаланмоқда. Пойтахтдагилар ҳужумлар муваффақиятли бўлгани ҳақида айтишган.\nТинч аҳоли вакиллари ўз ерларини қўриқлашга тайёрланмоқда/GETTY IMAGES\nТиграйда телефон алоқаси ва интернет ишламагани туфайли Тиграйдаги вазият туфайли аниқ ва текширилган маълумот олишнинг имкони йўқ. Аммо BBC’нинг Аддис-Абебадаги мухбири хабар беришича, зиддият кун сайин кескинлашиб, вазият ёмонлашмоқда. Қариндошлари Тиграйда яшовчи журналист Хана Зерационнинг айтишича, минтақада ун, газ ва ҳаммасидан ҳам ёмони сув тақчиллиги юзага келган – эндиликда ичимлик суви ўлчаб тарқатилмоқда.\n500 мингга яқин киши истиқомат қиладиган Мекеле шаҳрида сув қувури бир ҳафтада бир марта ишлайди. Одамлар аввалига сувни буюртма қилишаётганди, энди мобил алоқа ўчириб қўйилгани туфайли бунинг имкони йўқ.\nПайшанба куни электр токи ҳам ўчиб қолди, хабарларга кўра, маҳаллий гидростанция портлатиб юборилган.\n«Мен оилам учун жуда ташвишдаман, айниқса 11 ёшли укам учун. У касал ва ҳозирда унга дори топиш жуда мушкул ишга айланган. Аввал биз видеоалоқа орқали боғланиб турардик, аммо энди бу ҳам йўқ», деган Хана.\nҲарбий ҳаракатлар 9 кун муқаддам, мамлакат ҳукумати Тиграйдаги ҳарбий базага ҳужум уюштирилганини маълум қилгач бошланганди\nМавжуд маълумотларга кўра, қирғин 9 ноябрь куни кечқурун бўлиб ўтган. Бундан бир кун олдин ҳукумат ҳарбийлари Лугди номли ҳудудда айирмачиларни қақшатқич мағлубиятга учратганди.\n«Тиграй озодлик халқ фронти» бу ваҳшийликка алоқадорлигини рад этмоқда. Дебрецион Геберемайкл «Франс пресс» агентлигига берган интервьюсида бу ҳақда ҳеч нарса билмаслигини айтиб, ҳукуматни Мекеле вилояти маркази ва Адиграт шаҳрида авиазарбалар бериш орқали тинч аҳоли вакиллари ўлимига сабабчи бўлишда айблаган.\nАммо Amnesty International ташкилоти гувоҳларга асосланган ҳолда, оммавий қирғин айирмачи кучлар томонидан амалга оширилганини маълум қилмоқда.\n«Amnesty International Тиграй вилоятининг жануби-шарқида жойлашган Май-Кадра шаҳрида 9 ноябрга ўтар кечаси ўнлаб, балки юзлаб инсонлар сўйиб ёки чопиб ташлангани тўғрисидаги маълумотларни бугун тасдиқлай олади», дейилади хабарда.\nТашкилот марҳумларнинг жасадларига оид суратлар ва видеоларни экспертизадан ўтказган Crisis Evidence Lab лабораторияси маълумотларига таянмоқда. Тасдиқланишича, суратлар яқинда Май-Кадра шаҳрида олинган. Лаборатория сурат ва видеоларнинг геопозициясини сунъий йўлдошлар ёрдамида аниқлаган.\nЖасадлар шаҳар марказидаги Эфиопия тижорат банки биноси яқинида ва қўшни Хумера шаҳри йўллари четидан топилган. Уларнинг бир қисми автоматдан ўқ узиш орқали ўлдирилган, яна бир қисми тиғли қуроллар билан чопиб ташланган. Қатл олдидан уларнинг қўл ва оёқлари боғланган бўлган.\nМавжуд маълумотларга кўра, қурбонлар орасида Эфиопия армиясининг асир олинган ҳарбийлари ҳам, Тиграйдаги қишлоқ хўжалиги далаларида ишлаш учун Эфиопиянинг бошқа қисмларидан келган тинч аҳоли вакиллари ҳам бор.\nМай-Кадрада ҳалок бўлганларнинг аниқ сони ҳозирча маълум эмас. Бироқ маҳаллий ОАВ маълумотларига кўра, 500 га яқин одам қирғин қурбонига айланган.\nБош вазир рақиб томонни «юракни ларзага солувчи шафқатсизлик»да айблади. «Бундай ёвузлик – бу олчоқ хунта учун оддий ҳол», дея ёзган у фейсбукдаги саҳифасида.\nБМТнинг инсон ҳуқуқлари бўйича олий комиссари Мишель Бачелет объектив текширув ўтказишга чақирган, ундан ҳам яхшиси – ўт очишни тўхтатишни сўраган.\nПред. Трамп сайлов натижаларини тан олмаслигини айтди\nСледующая Қурилиш соҳасида фаолият юритаётган корхона ва ташкилотлар сони очиқланди\nБаҳрайн, Қатар, Кувайт, Уммон ва Хитой (Ҳонгконг ва Макао ҳам) фуқароларига Ўзбекистон ҳудудида 10 кун …


Собиқ қўриқчи қиролича Елизавета II'ни отиб қўйишига бир бахя қолгани ҳақида ҳикоя қилди\n15:30 / 05.01.2017\nМанбага кўра, бу ҳақида собиқ қўриқчининг ўзи сўзлаб берган. Бир куни тунда у саройнинг ички ҳудудини қўриқлаётган бўлган, шунда қоронғуликда кимнингдир шарпаси кўринган. У "Ким бу?" деб қичқирган. Яхшилиб разм солиб қараса, бу қиролича Елизавета II бўлиб чиққан.\nЕлизавета II қўриқчи тунги сайр


Жасур Умиров лицензия олишга қарор қилса, хонандалик фаолиятини давом эттиришга рухсат берилиши мумкин — «Ўзбекконцерт» - Daryo\n08:00, 13.07.2021 26925\nЖасур Умиров лицензия олишга қарор қилса, хонандалик фаолиятини давом эттиришга рухсат берилиши мумкин — «Ўзбекконцерт»\nХонанда Жасур Умиров вояга етмаган қизни зўрлаганликда айбланиб, 2021 йил февраль ойида 5 йилга озодликдан маҳрум этилган эди. Орадан тўрт ой ўтиб, Олий суднинг 8 июндаги кассация инстанцияси ажримига асосан — жабрланувчи ва унинг қонуний вакилида хонандага нисбатан даъво йўқлиги инобатга олингани ҳолда — Умировга нисбатан чиқарилган озодликдан маҳрум қилиш кўринишидаги жазо озодликни чеклаш жазосига ўзгартирилган эди.\nЖасур Умиров жазо муддатини қамоқхонада ўтаётган вақтида ўзининг қамалишига сабабчи бўлган қиз билан оила қургани маълум бўлди. Қамоқдан чиққанига кўп бўлмай, жамоатчилик эътиборига иккита янги қўшиғини ҳавола қилди (сўзлари қамоқда ёзилгани тахмин қилинаётган қўшиқларнинг биринчисида «Наркоманнинг ваъдасига, фоҳишасининг кўз ёшига ишонма» мазмунидаги мисралар бор).\nЖазо муддатини ўтаётган шахсга хонандалик учун лицензия бериладими?\nЖасур Умировга нисбатан чиқарилган суд ҳукмида унинг тадбиркорлигини чеклаш ҳақида гап кетмаган бўлса, унга лицензия олиш ва ундан фойдаланиш ҳуқуқи берилади. Бу ҳақда «Ўзбекконцерт» давлат муассасаси масъули Эшқул Ҳакимов «Дарё» мухбири Мусулмонбек Иброҳимов билан суҳбатда маълум қилди.\n«Бундай ҳолатлар аввал ҳам, 4—5 йил олдин ҳам бўлган — қамалиб чиққан ё озодликдан маҳрум этилганлар орасида ҳам ижодий фаолиятини давом эттирганлар бор. Жазо олиш ё уни ўташ, агар суд қарорида айбланувчининг лицензиясини олиб қўйиш ёки лицензияланадиган фаолиятини муайян бир муддатга, масалан, бир йилга тўхтатиш ҳақидаги талаб бўлмаса, хонанданинг тадбиркорлик фаолиятини тўхтатишга сабаб бўлолмайди. Лицензия олган шахс якка тартибдаги тадбиркор ҳисобланади», — деди муассаса вакили.\nЖасур Умировнинг хонандалик лицензиясининг амал қилиши 2021 йил бошида тугаган (аммо 2020 йилда лицензиялаш соҳасида жорий қилинган имтиёзларга кўра, қўшиқчиларга лицензиясининг амал қилиш муддати тугаган бўлса ҳам, уларга йил охиригача лицензия олган соҳалари бўйича тадбиркорлик қилишга рухсат берилади). Ҳакимовнинг қайд этишича, Жасур Умиров лицензия олишга қарор қилса, «Ўзбекконцерт»га келиб ҳужжат топшириши, унга мавжуд тартиб-қоидалардан келиб чиқиб, унга фаолиятини давом эттиришга рухсат берилиши мумкин.\n«Унинг лицензияси ҳақида бошқа тафсилотларни айтолмайман, чунки суд қарорини ҳали кўрмадик, бизга суддан ҳужжат келиб тушгани йўқ. Хонанданинг ўзи ҳам шу кунга қадар бизга лицензия масаласида мурожаат қилгани йўқ. Аммо унинг ижод қилаётгани ҳақида гап-сўзлар юрибди — ‘Ўзбекконцерт’ томонидан бунга эътироз йўқ. Агар суд қарорида санъаткорнинг лицензиясини олиб қўйиш ҳақида гап кетмаган бўлса, уни ижод қилишдан тўхтатишга бизнинг ҳақимиз йўқ», — деди «Ўзбекконцерт» вакили.\n«Ўзбекконцерт» чекловчи ташкилот эмас\nЭшқул Ҳакимовнинг алоҳида таъкидлашича, «Ўзбекконцерт» давлат муассасаси бирор бир фаолиятни чекловчи эмас, аксинча, ёрдам берувчи ташкилотдир. У, жумладан, Жасур Умиров билан қамалгунига қадар ҳам белгиланган қоидалар юзасидан бир неча бор суҳбатлар ўтказилгани, тартиб-таомиллар тушунтирилганини эслатиб ўтди.\n«Бизда бировни ижоддан чеклаш мақсади йўқ. Нафақат Жасур Умиров, балки бошқа хонандаларимиз ҳам санъаткорлик маданиятига мос равишда ўзини тутиб, халқ хизматида бўлса, ўйлайманки, ҳар икки томонга ҳам манфаатли бўлади», — деди «Ўзбекконцерт» вакили Эшқул Ҳакимов.\n«Ўзбекконцерт» 2017 йилда лицензияси олиб қўйилган хонандалар рўйхатини эълон қилди\n14:54, 15.09.2021 52609\n20:10, 30.08.2021 37304\n«Ноёб овозга эгалигининг ўзи қаҳрамонлик» – Шавкат Мирзиёев Ўзбекистон Қаҳрамони Муножот Йўлчиева ҳақида\n14:59, 08.09.2021 33148\n«Вақтим бўлмади ва фонд очишга қўрқдим». Шоҳрух Сардор Раҳимхон сабаб шоу-бизнесдан кетиб, нима сабабдан унинг лойиҳасида қолмаганини изоҳлади (видео)\n00:41, 26.09.2021 1422\nНурсултон Рўзибоев Тошкентда ўтган MMA кечасида украиналик рақибини 1-раунддаёқ таслим этди\n00:18, 26.09.2021 1590\nБундеслига. «Боруссия Д» сафарда «Боруссия М»га енгилди\n23:54 Бугун 3574\nЛавадан омон қолган «омадли» уй, болалар иштирокидаги автомобиль пойгаси, мотокросс каскадёрлар шоуси. Ҳафта суратлари\n23:48 Бугун 2266\nАПЛ. 6 та гол урилган ўйинда «Ливерпуль» мусобақа дебютантини енга олмади\n07:17 Бугун 108082\n20:55, 23.09.2021 85357\n18:30, 24.09.2021 78247\n22:37, 24.09.2021 57516


Хитой ҳарбийлари лочин ва маймунларни авиабазаларни ҳимоя қилишга ўргатди\n09:07 / 25.08.2015\nҚушлар самолётлар учун жиддий хавф туғрдириб келади. Ҳаттоки кичик қушча ҳам учиш-қўниш жараёнидаги самолёт двигателига кириб қолса, катта фалокатларга сабаб бўлиши мумкин. Марказий Хитой телевидениесининг хабар беришича, Хитой озодлик халқ армияси ҳарбий учувчилари ўз авиабазаларини мазкур хавфдан ҳимоя қилиш учун махсус ўргатилган лочин ва маймунлардан фойдаланмоқда.\nЙиртқич қушлардан фойдаланиш дунё амалиётида етарлича кенг тарқалган. Улар самолётлар парвоз қилиши ёки қўниши арафасида қўйиб юборилиб, бошқа майда қушларни қўрқитади ва у ердан узоқлаштиради.\nМаймунлардан ҳарбий мақсадларда фойдаланиш эса хитой ноу-хауси ҳисобланади. Аскарлар ушбу приматларни авиабазалар атрофидаги дарахтларга қўйилган қуш инларини бузишга ўргатишган. Бу эса яқин-атрофда камроқ қушлар бўлишини таъминлайди. Маймунлар ҳар куни 20 метргача баландликда қурилган ўнлаб уяларни йўқ қилиши мумкин. Шу билан бирга, ҳайвонлар танаси қолдирган ҳидлар ҳам қушларни чўчитиб туради.\n“Маймунлардан фойдаланиш — ўз самарадорлигини кўрсатган ғоядир. Улар ўз вазифасини одамлардан кўра яхшироқ бажаради”, – дея айтиб ўтди полковник Хань Би.\nАвиабазаларда қушлар билан шуғулланувчи алоҳида гуруҳ мавжуд бўлиб, уларни ҳарбийлар “қушлар жамоаси” деб аташади.